ΟΔΗΓΊΑ 2011/67/ΕΕ ΤΗΣ ΕΠΙΤΡΟΠΉΣ της 1ης Ιουλίου 2011 με την οποία τροποποιείται η οδηγία 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της αβαμεκτίνης ως δραστικής ουσίας στο παράρτημα I της οδηγίας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο, Εκτιμώντας τα ακόλουθα: (1) Ο κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), περιλαμβάνει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I, IA ή IB της οδηγίας 98/8/ΕΚ. Στον κατάλογο αυτό περιλαμβάνεται η αβαμεκτίνη. (2) Κατ’ εφαρμογή του κανονισμού (ΕΚ) αριθ. 1451/2007, η αβαμεκτίνη έχει αξιολογηθεί σύμφωνα με τις διατάξεις του άρθρου 11 παράγραφος 2 της οδηγίας 98/8/ΕΚ για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της ίδιας οδηγίας. (3) Ως κράτος μέλος εισηγητής ορίστηκαν οι Κάτω Χώρες, οι οποίες, στις 19 Ιουνίου 2009, υπέβαλαν στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με τις διατάξεις του άρθρου 14 παράγραφοι 4 και 6 του κανονισμού (ΕΚ) αριθ. 1451/2007. (4) Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με τις διατάξεις του άρθρου 15 παράγραφος 4 του κανονισμού (ΕΚ) αριθ. 1451/2007, στις 18 Φεβρουαρίου 2011 οι διαπιστώσεις της εξέτασης ενσωματώθηκαν σε έκθεση αξιολόγησης, στη μόνιμη επιτροπή για τα βιοκτόνα προϊόντα. (5) Από τις διενεργηθείσες αξιολογήσεις συνάγεται πως τα βιοκτόνα που χρησιμοποιούνται ως εντομοκτόνα, ακαρεοκτόνα και προϊόντα για τον έλεγχο άλλων αρθροπόδων και περιέχουν αβαμεκτίνη αναμένεται ότι πληρούν τις απαιτήσεις του άρθρου 5 της οδηγίας 98/8/ΕΚ. Κατόπιν των ανωτέρω, είναι σκόπιμο να περιληφθεί η αβαμεκτίνη στο παράρτημα I της εν λόγω οδηγίας. (6) Δεν έχουν αξιολογηθεί σε επίπεδο Ένωσης όλες οι πιθανές χρήσεις. Συνεπώς, είναι σκόπιμο να αξιολογήσουν τα κράτη μέλη τις εν λόγω χρήσεις ή εκδοχές έκθεσης, καθώς και τους κινδύνους για ανθρώπινους πληθυσμούς και περιβαλλοντικές συνιστώσες που δεν έχουν καλυφθεί αντιπροσωπευτικά από την εκτίμηση κινδύνων σε επίπεδο Ένωσης, και, κατά τη χορήγηση έγκρισης των προϊόντων, να εξασφαλίσουν τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισμένων κινδύνων σε αποδεκτά επίπεδα. (7) Με βάση τους κινδύνους που εντοπίζονται για το ίζημα όταν προϊόντα χρησιμοποιούνται με κάποιο ρυθμό χρήσης και διοχετεύονται σε μονάδα επεξεργασίας λυμάτων, είναι σκόπιμο να απαιτείται η μη αδειοδότηση των εν λόγω προϊόντων γι’ αυτές τις χρήσεις, εκτός αν υποβληθούν στοιχεία που αποδεικνύουν ότι το προϊόν θα πληροί τις απαιτήσεις του άρθρου 5 και του παραρτήματος VI της οδηγίας 98/8/ΕΚ, εν ανάγκη, με την εφαρμογή κατάλληλων μέτρων μετριασμού του κινδύνου. (8) Λαμβανομένων υπόψη των διαπιστώσεων της έκθεσης αξιολόγησης, θεωρείται σκόπιμο να απαιτείται, στο επίπεδο έγκρισης των προϊόντων, η εφαρμογή μέτρων μετριασμού του κινδύνου. Ειδικότερα, όσον αφορά τους ενδεχόμενους κινδύνους για νήπια και παιδιά, πρέπει να λαμβάνονται κατάλληλα μέτρα μετριασμού του κινδύνου, για την ελαχιστοποίηση της δυνητικής έκθεσης νηπίων και παιδιών. (9) Για να εξασφαλιστεί η ισότιμη αντιμετώπιση στην αγορά των βιοκτόνων που περιέχουν τη δραστική ουσία αβαμεκτίνη και να διευκολυνθεί, γενικότερα, η εύρυθμη λειτουργία της αγοράς βιοκτόνων, είναι σημαντικό να εφαρμοστούν ταυτόχρονα οι διατάξεις της παρούσας οδηγίας σε όλα τα κράτη μέλη. (10) Πρέπει να προβλέπεται εύλογο χρονικό διάστημα πριν από την καταχώριση δραστικής ουσίας στο παράρτημα Ι της οδηγίας 98/8/ΕΚ, ώστε αφενός να παρέχεται στα κράτη μέλη και στα ενδιαφερόμενα μέρη η δυνατότητα να προετοιμαστούν για την ικανοποίηση των συνεπαγόμενων νέων απαιτήσεων, και αφετέρου να διασφαλίζεται η δυνατότητα των αιτούντων που έχουν καταρτίσει φακέλους να επωφελούνται πλήρως από τη δεκαετή περίοδο προστασίας των δεδομένων, η οποία, σύμφωνα με τις διατάξεις του άρθρου 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει από την ημερομηνία καταχώρισης. (11) Μετά την καταχώριση, τα κράτη μέλη πρέπει να διαθέτουν εύλογο χρονικό περιθώριο για την εφαρμογή των διατάξεων του άρθρου 16 παράγραφος 3 της οδηγίας 98/8/ΕΚ. (12) Κατά συνέπεια, πρέπει να τροποποιηθεί αναλόγως η οδηγία 98/8/ΕΚ. (13) Τα μέτρα τα προβλεπόμενα στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας. Άρθρο 2 Ενσωμάτωση 1. Το αργότερο έως τις 30 Ιουνίου του 2012, τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για τη συμμόρφωση με την παρούσα οδηγία. Εφαρμόζουν αυτές τις διατάξεις από την 1η Ιουλίου 2013. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 1 Ιουλίου 2011.

Πολιτική για την υγεία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 12ης Μαΐου 2011 για τη σύναψη της συμφωνίας μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με ορισμένες πτυχές των αεροπορικών μεταφορών (2011/285/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Στις 5 Ιουνίου 2003, το Συμβούλιο εξουσιοδότησε διά αποφάσεώς του την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων στις υπάρχουσες διμερείς συμφωνίες από μια συμφωνία σε επίπεδο Ένωσης. (2) Η Επιτροπή διαπραγματεύθηκε, εξ ονόματος της Ένωσης, συμφωνία με τη Σοσιαλιστική Δημοκρατία του Βιετνάμ σχετικά με ορισμένες πτυχές των αεροπορικών μεταφορών, σύμφωνα με τους μηχανισμούς και τις οδηγίες που περιείχε στο παράρτημά της η απόφαση της 5ης Ιουνίου 2003. (3) Η συμφωνία υπεγράφη εξ ονόματος της Ένωσης με την επιφύλαξη της ενδεχόμενης σύναψής της σε μεταγενέστερη ημερομηνία. (4) Η συμφωνία θα πρέπει συνεπώς να εγκριθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται, εξ ονόματος της Ένωσης, η συμφωνία μεταξύ της Ευρωπαϊκής Ένωσης και της κυβέρνησης της Σοσιαλιστικής Δημοκρατίας του Βιετνάμ σχετικά με ορισμένες πτυχές των αεροπορικών μεταφορών (1). Άρθρο 2 Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) είναι αρμόδιο(-α) να προβεί(-ούν) στην κοινοποίηση που προβλέπεται στο άρθρο 7 παράγραφος 1 της συμφωνίας. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 12 Μαΐου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Αυγούστου 2010 για τη θέσπιση κατευθυντηρίων γραμμών σχετικά με τα μέτρα επιθεωρήσεων και ελέγχου καθώς και την κατάρτιση και εξειδίκευση των υπαλλήλων στον τομέα των ανθρώπινων ιστών και κυττάρων που προβλέπονται στην οδηγία 2004/23/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2010) 5278] (Κείμενο που παρουσιάζει ενδιαφέρον για τον ΕΟΧ) (2010/453/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2004/23/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση προτύπων ποιότητας και ασφάλειας για τη δωρεά, την προμήθεια, τον έλεγχο, την επεξεργασία, τη συντήρηση, την αποθήκευση και τη διανομή ανθρώπινων ιστών και κυττάρων (1), και ιδίως το άρθρο 7 παράγραφος 5, Εκτιμώντας τα ακόλουθα: (1) Η οδηγία 2004/23/ΕΚ θεσπίζει πρότυπα ποιότητας και ασφάλειας για τη δωρεά, την προμήθεια, τον έλεγχο, την επεξεργασία, τη συντήρηση, την αποθήκευση και τη διανομή ανθρώπινων ιστών και κυττάρων που προορίζονται για εφαρμογές στον άνθρωπο, καθώς και μεταποιημένων προϊόντων προερχόμενων από ανθρώπινους ιστούς και κύτταρα προοριζόμενων για εφαρμογές στον άνθρωπο, μόνον όσον αφορά τη δωρεά, την προμήθεια και τον έλεγχο, προκειμένου να εξασφαλίζεται υψηλού επιπέδου προστασία της ανθρώπινης υγείας. (2) Προκειμένου να αποτραπεί η μετάδοση ασθενειών από τους ανθρώπινους ιστούς και κύτταρα για εφαρμογές στον άνθρωπο και να εξασφαλιστεί ένα ισοδύναμο επίπεδο ποιότητας και ασφάλειας, το άρθρο 7 της οδηγίας 2004/23/ΕΚ ορίζει ότι οι αρμόδιες αρχές των κρατών μελών διοργανώνουν επιθεωρήσεις και λαμβάνουν τα κατάλληλα μέτρα ελέγχου προκειμένου να εξασφαλιστεί συμμόρφωση με τις απαιτήσεις της οδηγίας. (3) Στο άρθρο 7 παράγραφος 5 της οδηγίας 2004/23/ΕΚ προβλέπεται ότι η Επιτροπή θεσπίζει κατευθυντήριες γραμμές σχετικά με τα μέτρα επιθεωρήσεων και ελέγχου, καθώς και την κατάρτιση και εξειδίκευση των υπαλλήλων που μετέχουν, προκειμένου να επιτευχθεί συνεκτικό επίπεδο δεξιοτήτων και επιδόσεων. Οι κατευθυντήριες γραμμές δεν είναι νομικά δεσμευτικές, αλλά ο ρόλος τους είναι να παρέχουν χρήσιμη καθοδήγηση στα κράτη μέλη για την εφαρμογή του άρθρου 7 της οδηγίας 2004/23/ΕΚ. (4) Η Επιτροπή πρέπει να αναθεωρεί και να ενημερώνει τις κατευθυντήριες γραμμές που θεσπίζονται στο παράρτημα της παρούσας απόφασης βάσει των εκθέσεων που διαβιβάζονται από τα κράτη μέλη στην Επιτροπή, σύμφωνα με το άρθρο 26 παράγραφος 1 της οδηγίας 2004/23/ΕΚ. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 29 της οδηγίας 2004/23/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι κατευθυντήριες γραμμές σχετικά με τα μέτρα επιθεωρήσεων και ελέγχου, καθώς και την κατάρτιση και εξειδίκευση των υπαλλήλων στον τομέα των ανθρώπινων ιστών και κυττάρων που προβλέπονται στο άρθρο 7 παράγραφος 5 της οδηγίας 2004/23/ΕΚ θεσπίζονται στο παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Αυγούστου 2010.

Πολιτική για την υγεία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 17ης Ιουλίου 2012 για την τροποποίηση των παραρτημάτων I έως IV της απόφασης 2006/168/ΕΚ όσον αφορά τις απαιτήσεις έκδοσης κτηνιατρικών πιστοποιητικών για τις εισαγωγές εμβρύων βοοειδών στην Ένωση [κοινοποιηθείσα υπό τον αριθμό C(2012) 4816] (Κείμενο που παρουσιάζει ενδιαφέρον για τον ΕΟΧ) (2012/414/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), και ιδίως το άρθρο 7 παράγραφος 1 και το άρθρο 9 παράγραφος 1 πρώτο εδάφιο στοιχείο β), Εκτιμώντας τα ακόλουθα: (1) Στο παράρτημα I της απόφασης 2006/168/ΕΚ της Επιτροπής, της 4ης Ιανουαρίου 2006, για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα και για την κατάργηση της απόφασης 2005/217/ΕΚ (2) ορίζεται ο κατάλογος των τρίτων χωρών από τις οποίες τα κράτη μέλη πρέπει να επιτρέπουν τις εισαγωγές εμβρύων κατοικίδιων βοοειδών («τα έμβρυα»)· στο εν λόγω παράρτημα ορίζονται, επίσης, οι συμπληρωματικές εγγυήσεις που πρέπει να παρέχουν ορισμένες τρίτες χώρες για συγκεκριμένα νοσήματα των ζώων. (2) Η απόφαση 2006/168/ΕΚ προβλέπει ακόμη ότι τα κράτη μέλη πρέπει να επιτρέπουν τις εισαγωγές εμβρύων που ανταποκρίνονται στους όρους υγειονομικού ελέγχου που καθορίζονται στα υποδείγματα υγειονομικών πιστοποιητικών που περιλαμβάνονται στα παραρτήματα II, ΙΙΙ και IV της εν λόγω απόφασης. (3) Οι όροι υγειονομικού ελέγχου που αφορούν τον καταρροϊκό πυρετό του προβάτου που περιλαμβάνονται στα υποδείγματα υγειονομικών πιστοποιητικών των παραρτημάτων II, ΙΙΙ και IV της απόφασης 2006/168/ΕΚ βασίζονται στις συστάσεις του κεφαλαίου 8.3 του κώδικα υγείας χερσαίων ζώων του Παγκόσμιου Οργανισμού για την Υγεία των Ζώων (OIE) το οποίο αναφέρεται στο συγκεκριμένο νόσημα. Το εν λόγω κεφάλαιο συνιστά ένα ολόκληρο φάσμα μέτρων άμβλυνσης του κινδύνου, τα οποία αποσκοπούν είτε στην προστασία του θηλαστικού-ξενιστή από την έκθεσή του στον μολυσματικό φορέα είτε στην αδρανοποίηση του ιού με αντισώματα. (4) Επιπλέον, στον κώδικα υγείας χερσαίων ζώων του OIE περιλαμβάνεται κεφάλαιο το οποίο αναφέρεται στην επιτήρηση των αρθρόποδων-φορέων των νοσημάτων των ζώων. Στις εν λόγω συστάσεις δεν περιλαμβάνεται η παρακολούθηση των μηρυκαστικών για αντισώματα των ιών Simbu, όπως είναι οι ιοί Akabane και Aino της οικογένειας Bunyaviridae, η οποία κατά το παρελθόν εθεωρείτο οικονομική μέθοδος προσδιορισμού της κατανομής των υπεύθυνων φορέων για τον καταρροϊκό πυρετό του προβάτου έως ότου γίνονταν διαθέσιμα περισσότερα στοιχεία για την εξάπλωση των νοσημάτων αυτών. (5) Επίσης, στον κώδικα υγείας χερσαίων ζώων του OIE δεν περιλαμβάνονται τα νοσήματα Akabane και Aino. Κατά συνέπεια, ο όρος για ετήσιο έλεγχο σχετικά με τα νοσήματα αυτά ώστε να αποδεικνύεται η απουσία του φορέα πρέπει να διαγραφεί από το παράρτημα I της απόφασης 2006/168/ΕΚ και από τα υποδείγματα υγειονομικών πιστοποιητικών που περιλαμβάνονται στα παραρτήματα II, ΙΙΙ και IV της ίδιας απόφασης. (6) Επιπλέον, η Ένωση έχει συνάψει διμερείς συμφωνίες με ορισμένες τρίτες χώρες που περιέχουν ειδικούς όρους για τις εισαγωγές εμβρύων στην Ένωση. Συνεπώς, για λόγους συνοχής, όταν οι διμερείς συμφωνίες περιέχουν ειδικούς όρους και υποδείγματα υγειονομικών πιστοποιητικών για τις εισαγωγές, θα πρέπει να εφαρμόζονται οι εν λόγω όροι και υποδείγματα αντί των όρων και των υποδειγμάτων που περιλαμβάνονται στην απόφαση 2006/168/ΕΚ. (7) Η υγειονομική κατάσταση των ζώων στην Ελβετία είναι ισοδύναμη με εκείνη των κρατών μελών. Επομένως, κρίνεται σκόπιμο τα έμβρυα που προέρχονται από φυσική γονιμοποίηση (in vivo) και τα έμβρυα που παράγονται με τεχνητή γονιμοποίηση (in vitro) από την εν λόγω τρίτη χώρα να συνοδεύονται από κτηνιατρικό πιστοποιητικό το οποίο συντάσσεται σύμφωνα με το υπόδειγμα πιστοποιητικού που χρησιμοποιείται για το εμπόριο στο εσωτερικό της Ένωσης όσον αφορά τα έμβρυα κατοικίδιων βοοειδών όπως ορίζεται στο παράρτημα Γ της οδηγίας 89/556/ΕΟΚ. Στο εν λόγω πιστοποιητικό πρέπει να ληφθούν υπόψη οι προσαρμογές που προβλέπονται στο παράρτημα 11 προσάρτημα 2 κεφάλαιο VI τμήμα B σημείο 2 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όπως εγκρίθηκε με την απόφαση 2002/309/ΕΚ, Ευρατόμ, του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (3). (8) Με βάση την οδηγία 89/556/ΕΟΚ, η Νέα Ζηλανδία έχει, επίσης, αναγνωριστεί ως τρίτη χώρα στην οποία η υγειονομική κατάσταση των ζώων είναι ισοδύναμη με την υγειονομική κατάσταση των ζώων στα κράτη μέλη όσον αφορά τις εισαγωγές εμβρύων που προέρχονται από φυσική γονιμοποίηση (in vivo). (9) Επομένως, κρίνεται σκόπιμο τα έμβρυα που προέρχονται από φυσική γονιμοποίηση (in vivo), συλλέγονται στη Νέα Ζηλανδία και εισάγονται στην Ένωση από την εν λόγω τρίτη χώρα να συνοδεύονται από απλοποιημένο πιστοποιητικό το οποίο συντάσσεται σύμφωνα με το ενδεδειγμένο υπόδειγμα υγειονομικού πιστοποιητικού που ορίζεται στο παράρτημα IV της απόφασης 2003/56/ΕΚ της Επιτροπής, της 24ης Ιανουαρίου 2003, σχετικά με τα πιστοποιητικά υγείας για την εισαγωγή ορισμένων ζωντανών ζώων και ζωικών προϊόντων από τη Νέα Ζηλανδία (4), η οποία βασίζεται στη συμφωνία μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (5), όπως εγκρίθηκε με την απόφαση 97/132/ΕΚ του Συμβουλίου (6). (10) Η απόφαση 2007/240/ΕΚ της Επιτροπής (7) προβλέπει ότι τα διάφορα κτηνιατρικά πιστοποιητικά και τα πιστοποιητικά δημόσιας υγείας και υγείας των ζώων που απαιτούνται για την εισαγωγή ζώντων ζώων, σπέρματος, εμβρύων, ωαρίων και προϊόντων ζωικής προέλευσης στην Ένωση πρέπει να βασίζονται στα πρότυπα υποδείγματα κτηνιατρικών πιστοποιητικών που ορίζονται στο παράρτημα I της εν λόγω απόφασης. Για λόγους συνέπειας και απλούστευσης της νομοθεσίας της Ένωσης, στα υποδείγματα κτηνιατρικών πιστοποιητικών που ορίζονται στα παραρτήματα II, ΙΙΙ και IV της απόφασης 2006/168/ΕΚ πρέπει να ληφθεί υπόψη η απόφαση 2007/240/ΕΚ. (11) Επομένως, τα παραρτήματα I έως IV της απόφασης 2006/168/ΕΚ πρέπει να τροποποιηθούν ανάλογα. (12) Για να αποφευχθεί η διαταραχή του εμπορίου, επιτρέπεται η χρήση κτηνιατρικών πιστοποιητικών που έχουν εκδοθεί σύμφωνα με την απόφαση 2006/168/ΕΚ στην εκδοχή τους πριν από τις τροποποιήσεις που εισάγονται με την παρούσα απόφαση, κατά τη διάρκεια μιας μεταβατικής περιόδου υπό ορισμένες προϋποθέσεις. (13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα I έως V της απόφασης 2006/168/ΕΚ τροποποιούνται σύμφωνα με το παράρτημα της παρούσας απόφασης. Άρθρο 2 Για μια μεταβατική περίοδο έως την 30ή Ιουνίου 2013 τα κράτη μέλη συνεχίζουν να επιτρέπουν τις εισαγωγές παρτίδων εμβρύων κατοικίδιων βοοειδών από τρίτες χώρες τα οποία συνοδεύονται από κτηνιατρικό πιστοποιητικό το οποίο εκδόθηκε το αργότερο στις 31 Μαΐου 2013 σύμφωνα με τα υποδείγματα που ορίζονται στα παραρτήματα II, ΙΙΙ και IV της απόφασης 2006/168/ΕΚ στην εκδοχή τους πριν από τις τροποποιήσεις που εισάγονται με την παρούσα απόφαση. Άρθρο 3 Η παρούσα απόφαση εφαρμόζεται από την 1η Ιανουαρίου 2013. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 17 Ιουλίου 2012.

ΤΕΛΩΝΕΙΑΚΗ ΝΟΜΟΘΕΣΙΑ

Εμπορικές πράξεις

Εμπορική νομοθεσία


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 για την παράταση της περιόδου ισχύος της απόφασης 2005/359/ΕΚ που προβλέπει παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά τους μη αποφλοιωμένους κορμούς βελανιδιάς (Quercus L.) καταγωγής Ηνωμένων Πολιτειών της Αμερικής [κοινοποιηθείσα υπό τον αριθμό Ε(2010) 8229] (2010/723/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1, Εκτιμώντας τα ακόλουθα: (1) Σύμφωνα με την οδηγία 2000/29/ΕΚ, οι μη αποφλοιωμένοι κορμοί βελανιδιάς (Quercus L.) (εφεξής: «οι κορμοί»), καταγωγής Ηνωμένων Πολιτειών της Αμερικής, δεν μπορούν, κατ’ αρχήν, να εισάγονται στην Ένωση λόγω του κινδύνου εισαγωγής του Ceratocystis fagacearum (Bretz) Hunt, του αιτίου του μαρασμού της βελανιδιάς. (2) Η απόφαση 2005/359/ΕΚ (2) της Επιτροπής εξουσιοδοτεί τα κράτη μέλη να παρέχουν παρεκκλίσεις από το άρθρο 5 παράγραφος 1 της οδηγίας 2000/29/ΕΚ και από το άρθρο 13 παράγραφος 1 σημείο i) τρίτη περίπτωση της εν λόγω οδηγίας σε σχέση με το παράρτημα IV μέρος Α τμήμα I σημείο 3 της ίδιας οδηγίας όσον αφορά τους κορμούς καταγωγής Ηνωμένων Πολιτειών οι οποίοι υπόκεινται σε ειδικούς όρους. Η απόφαση αυτή πρόκειται να λήξει την 31η Δεκεμβρίου 2010. (3) Εφόσον εξακολουθούν να ισχύουν οι περιστάσεις που αιτιολόγησαν την εξουσιοδότηση και δεν υπάρχουν νέα στοιχεία τα οποία να δικαιολογούν την αναθεώρηση των ειδικών όρων, η εξουσιοδότηση πρέπει να παραταθεί. (4) Βάσει της πείρας που αποκτήθηκε με την εφαρμογή της απόφασης 2005/359/ΕΚ, είναι σκόπιμο να παραταθεί η εξουσιοδότηση για 10 έτη. (5) Τα κράτη μέλη που κάνουν χρήση της παρέκκλισης υποβάλλουν έκθεση στην Επιτροπή και στα άλλα κράτη μέλη σχετικά με τη λειτουργία της σε ετήσια βάση, ώστε να παρέχουν τη δυνατότητα στη μόνιμη φυτοϋγειονομική επιτροπή να εξετάζει τη σωστή εφαρμογή της παρούσας απόφασης. (6) Συνεπώς, η απόφαση 2005/359/ΕΚ πρέπει να τροποποιηθεί αναλόγως. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην απόφαση 2005/359/ΕΚ, το άρθρο 10 και το άρθρο 11 αντικαθίστανται ως εξής: «Άρθρο 10 Τα κράτη μέλη που έκαναν χρήση της παρέκκλισης που προβλέπεται στο άρθρο 1 υποβάλλουν έκθεση στην Επιτροπή και στα άλλα κράτη μέλη σχετικά με την εφαρμογή της παρέκκλισης πριν από τις 30 Ιουνίου κάθε έτους για την προηγούμενη περίοδο μεταξύ 1ης Μαΐου και 30ής Απριλίου. Η έκθεση περιλαμβάνει λεπτομέρειες σχετικά με τις εισαγόμενες ποσότητες. Άρθρο 11 Η παρούσα απόφαση λήγει στις 31 Δεκεμβρίου 2020.». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 26 Νοεμβρίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 541/2010 ΤΟΥ ΣΥΜΒΟΥΛΊΟΥ της 3ης Ιουνίου 2010 για την τροποποίηση του κανονισμού (ΕΚ) αριθ. 1104/2008 σχετικά με τη μετάβαση από το Σύστημα Πληροφοριών Σένγκεν (SIS 1+) στο Σύστημα Πληροφοριών Σένγκεν δεύτερης γενιάς (SIS II) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης και ιδίως το άρθρο 74, την πρόταση της Ευρωπαϊκής Επιτροπής, τη γνώμη του Ευρωπαϊκού Κοινοβουλίου, Εκτιμώντας τα ακόλουθα: (1) Το σύστημα πληροφοριών Σένγκεν δεύτερης γενιάς (SIS II) θεσπίστηκε με τον κανονισμό (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II) (1) και την απόφαση 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II) (2). (2) Οι όροι, οι διαδικασίες και οι αρμοδιότητες που εφαρμόζονται στη μετάβαση από το SIS 1+ στο SIS II θεσπίζονται με τον κανονισμό (ΕΚ) αριθ. 1104/2008 του Συμβουλίου (3) και την απόφαση 2008/839/ΔΕΥ του Συμβουλίου, της 24ης Οκτωβρίου 2008, σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (4). Ωστόσο, αυτές οι πράξεις θα λήξουν το αργότερο στις 30 Ιουνίου 2010. (3) Οι προϋποθέσεις για τη μετάβαση από το SIS 1+ στο SIS II δεν θα έχουν εκπληρωθεί μέχρι την 30ή Ιουνίου 2010. Επομένως, για να αρχίσει να λειτουργεί το SIS II όπως απαιτείται από τον κανονισμό (ΕΚ) αριθ. 1987/2006 και την απόφαση 2007/533/ΔΕΥ, πρέπει μέχρι την ολοκλήρωση της μετάβασης να συνεχισθεί η εφαρμογή του κανονισμού (ΕΚ) αριθ. 1104/2008 και της απόφασης 2008/839/ΔΕΥ. (4) Η Επιτροπή και τα κράτη μέλη πρέπει να συνεχίσουν να συνεργάζονται στενά κατά τη διάρκεια όλων των σταδίων της ανάπτυξης και της μετάβασης για να ολοκληρωθεί η διαδικασία. Στα συμπεράσματα του Συμβουλίου για το SIS II της 26ης και 27ης Φεβρουαρίου 2009 και της 4ης και 5ης Ιουνίου 2009, προβλέφθηκε η σύσταση ανεπίσημου φορέα αποτελούμενου από τους εμπειρογνώμονες των κρατών μελών που ορίσθηκε ως το διοικητικό συμβούλιο του συνολικού προγράμματος, για την ενίσχυση της συνεργασίας και την άμεση στήριξη των κρατών μελών για το κεντρικό σχέδιο SIS II. Το θετικό αποτέλεσμα των εργασιών της ομάδας και η ανάγκη περαιτέρω ενίσχυσης της συνεργασίας και της διαφάνειας του σχεδίου αιτιολογεί την τυπική ένταξη της ομάδας στη δομή διαχείρισης του SIS II. Πρέπει συνεπώς να δημιουργηθεί επισήμως μια ομάδα εμπειρογνωμόνων, καλούμενη διοικητικό συμβούλιο του συνολικού προγράμματος, για να συμπληρωθεί η τρέχουσα οργανωτική δομή. Για να διασφαλιστεί η αποτελεσματικότητα καθώς και η οικονομική αποδοτικότητα, ο αριθμός των εμπειρογνωμόνων πρέπει να είναι περιορισμένος. Η εν λόγω ομάδα εμπειρογνωμόνων δεν θα θίγει τις ευθύνες της Επιτροπής και των κρατών μελών. (5) Η Επιτροπή πρέπει να παραμείνει υπεύθυνη για το κεντρικό SIS II και την επικοινωνιακή του υποδομή. Το κεντρικό SIS II και η επικοινωνιακή του υποδομή πρέπει να διατηρηθούν και, όπου χρειάζεται, να αναπτυχθούν περαιτέρω. Η πρόσθετη ανάπτυξη του κεντρικού SIS II πρέπει πάντοτε να περιλαμβάνει τη διόρθωση των σφαλμάτων. Η Επιτροπή πρέπει να παρέχει συντονισμό και στήριξη για τις από κοινού δραστηριότητες. (6) Ο κανονισμός (ΕΚ) αριθ. 1987/2006 και η απόφαση 2007/533/ΔΕΥ προβλέπουν ότι για το κεντρικό SIS II πρέπει να χρησιμοποιείται η βέλτιστη διαθέσιμη τεχνολογία, βάσει ανάλυσης κόστους-οφέλους. Στο παράρτημα των συμπερασμάτων του Συμβουλίου για την περαιτέρω διεύθυνση του SIS II της 4ης και 5ης Ιουνίου 2009 τίθενται οι δείκτες μέτρησης που πρέπει να τηρούνται για τη συνέχιση του τρέχοντος σχεδίου SIS II. Παράλληλα, πραγματοποιήθηκε μελέτη για την επεξεργασία εναλλακτικού τεχνικού σεναρίου για την ανάπτυξη του SIS II βάσει της εξέλιξης του SIS 1+ (SIS 1+ RE) ως σχεδίου έκτακτης ανάγκης, σε περίπτωση που οι δοκιμές καταδείξουν μη συμμόρφωση με τις απαιτήσεις των δεικτών μέτρησης. Βάσει αυτών των παραμέτρων το Συμβούλιο μπορεί να αποφασίσει να καλέσει την Επιτροπή να ενεργοποιήσει το εναλλακτικό τεχνικό σενάριο. (7) Επομένως, η περιγραφή των τεχνικών συνιστωσών της αρχιτεκτονικής μετάβασης πρέπει να προσαρμοσθεί για να επιτρέψει μια άλλη τεχνική λύση, συγκεκριμένα το SIS 1+ RE, σχετικά με την ανάπτυξη του κεντρικού SIS II. Το SIS 1+ RE αποτελεί πιθανή τεχνική λύση για την ανάπτυξη του κεντρικού SIS II και την επίτευξη των στόχων του SIS II οι οποίοι τέθηκαν στον κανονισμό (ΕΚ) αριθ. 1987/2006 και την απόφαση 2007/533/ΔΕΥ. (8) Το SIS 1+ RE χαρακτηρίζεται από μοναδικότητα μέσων μεταξύ της ανάπτυξης SIS II και SIS 1+. Οι παραπομπές του παρόντος κανονισμού στην τεχνική αρχιτεκτονική του SIS II και τη διαδικασία μετάβασης πρέπει, συνεπώς, σε περίπτωση εφαρμογής εναλλακτικού τεχνικού σεναρίου, να θεωρηθούν ως παραπομπές στο SIS II που βασίζεται σε άλλη τεχνική λύση, εφαρμοζόμενες mutatis mutandis στις τεχνικές ιδιαιτερότητες των λύσεων αυτών, σύμφωνα με τον στόχο της ανάπτυξης ενός κεντρικού SIS II. (9) Η χρηματοδότηση της ανάπτυξης του κεντρικού SIS II που βασίζεται σε εναλλακτική τεχνική λύση πρέπει να καλυφθεί από τον γενικό προϋπολογισμό της Ένωσης τηρουμένης της αρχής της ορθής δημοσιονομικής διαχείρισης. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), η Επιτροπή μπορεί να εκχωρεί καθήκοντα εκτέλεσης του προϋπολογισμού σε εθνικούς φορείς του δημόσιου τομέα. Σύμφωνα με τον πολιτικό προσανατολισμό και με τις προϋποθέσεις που θεσπίζονται στον κανονισμό (ΕΚ, Ευρατόμ) αριθ. 1605/2002, η Επιτροπή μπορεί να κληθεί, σε περίπτωση μετάβασης στην εναλλακτική λύση, να εκχωρήσει τα καθήκοντα εκτέλεσης του προϋπολογισμού, τα οποία αφορούν την ανάπτυξη του SIS II που βασίζεται στο SIS 1+ RE, στη Γαλλία. (10) Σε κάθε τεχνικό σενάριο, η μετάβαση στο κεντρικό επίπεδο πρέπει να συνεπάγεται τη διαθεσιμότητα της βάσης δεδομένων SIS 1+ και των νέων λειτουργικών χαρακτηριστικών SIS II, συμπεριλαμβανομένων των πρόσθετων κατηγοριών δεδομένων, στο κεντρικό SIS II. (11) Τα κράτη μέλη θα πρέπει να παραμείνουν υπεύθυνα για τα εθνικά τους συστήματα (N.SIS II). Τα N.SIS II θα πρέπει να διατηρηθούν ακόμα και, όπου χρειάζεται, να αναπτυχθούν περαιτέρω. (12) Η Γαλλία θα πρέπει να παραμείνει υπεύθυνη για τη λειτουργία τεχνικής υποστήριξης (C.SIS). (13) Δεδομένου ότι οι στόχοι του παρόντος κανονισμού, δηλαδή της δημιουργίας προσωρινής αρχιτεκτονικής μετάβασης και της μετάβασης των δεδομένων από το SIS 1+ στο SIS II, δεν μπορούν να επιτευχθούν επαρκώς από τα κράτη μέλη και, ως εκ τούτου, μπορούν να επιτευχθούν καλύτερα σε επίπεδο Ένωσης λόγω των διαστάσεων και των αποτελεσμάτων των εν λόγω ενεργειών, η Ένωση μπορεί να λάβει μέτρα σύμφωνα με την αρχή της επικουρικότητας, όπως ορίζεται στο άρθρο 5 της συνθήκης για την Ευρωπαϊκή Ένωση. Σύμφωνα με την αρχή της αναλογικότητας του ίδιου άρθρου, ο παρών κανονισμός δεν υπερβαίνει τα αναγκαία όρια για την επίτευξη των στόχων αυτών. (14) Δυνάμει των άρθρων 1 και 2 του πρωτοκόλλου (αριθ. 22) για τη θέση της Δανίας, που προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του. Δεδομένου ότι ο παρών κανονισμός αναπτύσσει περαιτέρω το κεκτημένο Σένγκεν, η Δανία, σύμφωνα με το άρθρο 4 του προαναφερθέντος πρωτοκόλλου, αποφασίζει εντός περιόδου έξι μηνών από την απόφαση του Συμβουλίου σχετικά με τον παρόντα κανονισμό εάν θα τον ενσωματώσει στο εθνικό της δίκαιο. (15) Ο παρών κανονισμός συνιστά ανάπτυξη των διατάξεων του κεκτημένου Σένγκεν στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετέχει σε ορισμένες από τις διατάξεις του κεκτημένου Σένγκεν (6), οπότε το Ηνωμένο Βασίλειο δεν συμμετέχει στην έκδοση του κανονισμού και δεν δεσμεύεται από αυτόν ούτε υπόκειται στην εφαρμογή του. (16) Ο παρών κανονισμός συνιστά ανάπτυξη διατάξεων του κεκτημένου Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου Σένγκεν (7), οπότε η Ιρλανδία δεν συμμετέχει στην έκδοση του κανονισμού και δεν δεσμεύεται από αυτόν ούτε υπόκειται στην εφαρμογή του. (17) Ο παρών κανονισμός δεν θίγει τις λεπτομερείς ρυθμίσεις για τη μερική συμμετοχή του Ηνωμένου Βασιλείου και της Ιρλανδίας στο κεκτημένο Σένγκεν, όπως ορίζουν οι αποφάσεις 2000/365/ΕΚ και 2002/192/ΕΚ αντίστοιχα. (18) Όσον αφορά την Ισλανδία και τη Νορβηγία, ο παρών κανονισμός συνιστά ανάπτυξη των διατάξεων του κεκτημένου Σένγκεν, κατά την έννοια της συμφωνίας συναφθείσας από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν (8), οι οποίες εμπίπτουν στον τομέα του άρθρου 1 σημείο Ζ της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας αυτής (9). (19) Όσον αφορά την Ελβετία, ο παρών κανονισμός συνιστά ανάπτυξη των διατάξεων του κεκτημένου Σένγκεν κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου Σένγκεν (10), οι οποίες εμπίπτουν στον τομέα του άρθρου 1 στοιχείο Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2008/146/ΕΚ του Συμβουλίου (11). (20) Όσον αφορά το Λιχτενστάιν, η παρούσα απόφαση συνιστά ανάπτυξη των διατάξεων του κεκτημένου Σένγκεν κατά την έννοια του πρωτοκόλλου που υπέγραψαν η Ευρωπαϊκή Ένωση, η Ευρωπαϊκή Κοινότητα, η Ελβετική Συνομοσπονδία και το Πριγκιπάτο του Λιχτενστάιν σχετικά με τη σύνδεση του τελευταίου στη συμφωνία που έχουν συνάψει η Ευρωπαϊκή Ένωση, η Ευρωπαϊκή Κοινότητα και η Ελβετική Συνομοσπονδία για τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν οι οποίες εμπίπτουν στον τομέα του άρθρου 1 στοιχείο Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2008/261/ΕΚ του Συμβουλίου (12), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1104/2008 τροποποιείται ως εξής: 1) Προστίθεται το ακόλουθο σημείο στο άρθρο 1: «3. Η ανάπτυξη του SIS II μπορεί να ολοκληρωθεί με την υλοποίηση εναλλακτικού τεχνικού σεναρίου που χαρακτηρίζεται από τις δικές του ιδιαιτερότητες.». 2) Στο άρθρο 4 η εισαγωγική φράση αντικαθίσταται από το ακόλουθο κείμενο: «Για να εξασφαλιστεί η μετάβαση από το SIS 1+ στο SIS ΙΙ, διατίθενται στον βαθμό που είναι αναγκαίο τα εξής στοιχεία:». 3) Στο άρθρο 10, το σημείο 3 αντικαθίσταται από το ακόλουθο κείμενο: «3. Στον βαθμό που είναι αναγκαίο, ο μετατροπέας μετατρέπει, αμφίδρομα, τα δεδομένα μεταξύ του C.SIS και του κεντρικού SIS II, και εξασφαλίζει τον συντονισμό μεταξύ C.SIS και κεντρικού SIS II.». 4) Στο άρθρο 11, το σημείο 2 αντικαθίσταται από το ακόλουθο κείμενο: «2. Τα κράτη μέλη που συμμετέχουν στο SIS 1+ μεταβαίνουν από το N.SIS στο N.SIS II χρησιμοποιώντας την προσωρινή αρχιτεκτονική μετάβασης, με την υποστήριξη της Γαλλίας και της Επιτροπής.». 5) Παρεμβάλλεται το ακόλουθο άρθρο: «Άρθρο 17α Διοικητικό συμβούλιο συνολικού προγράμματος 1. Με την επιφύλαξη των αντίστοιχων αρμοδιοτήτων και δραστηριοτήτων της Επιτροπής, της αναφερόμενης στο άρθρο 17 επιτροπής, της Γαλλίας και των κρατών μελών που συμμετέχουν στο SIS 1+, θεσπίζεται με την παρούσα μια ομάδα τεχνικών εμπειρογνωμόνων που καλείται “διοικητικό συμβούλιο συνολικού προγράμματος” (εφεξής το “διοικητικό συμβούλιο”). Το διοικητικό συμβούλιο αποτελεί συμβουλευτικό φορέα για τη στήριξη του κεντρικού σχεδίου SIS II και τη διευκόλυνση της συνοχής μεταξύ του κεντρικού σχεδίου και των εθνικών σχεδίων του SIS II. Το διοικητικό συμβούλιο δεν έχει αρμοδιότητα λήψης αποφάσεων ούτε εξουσιοδότηση να εκπροσωπεί την Επιτροπή ή τα κράτη μέλη. 2. Το διοικητικό συμβούλιο αποτελείται κατ’ ανώτατο όριο από 10 μέλη, τα οποία συνεδριάζουν σε τακτική βάση. Οκτώ το πολύ εμπειρογνώμονες και ίσος αριθμός αναπληρωτών ορίζονται από τα κράτη μέλη στο πλαίσιο του Συμβουλίου. Δύο το πολύ εμπειρογνώμονες και δύο αναπληρωτές ορίζονται από τον γενικό διευθυντή της αρμόδιας γενικής διεύθυνσης της Επιτροπής και προέρχονται από τους υπαλλήλους της Επιτροπής. Στις συνεδριάσεις του διοικητικού συμβουλίου δύνανται να συμμετέχουν και άλλοι εμπειρογνώμονες των κρατών μελών και υπάλληλοι της Επιτροπής, άμεσα εμπλεκόμενοι στην ανάπτυξη των σχεδίων SIS II, με έξοδα της αντίστοιχης διοικητικής αρχής ή οργανισμού. Το διοικητικό συμβούλιο μπορεί να προσκαλέσει άλλους εμπειρογνώμονες να συμμετάσχουν στις συνεδριάσεις του όπως προσδιορίζονται στις αρμοδιότητές του κατά την παράγραφο 5, με έξοδα της αντίστοιχης διοικητικής αρχής, οργανισμού ή εταιρείας τους. 3. Οι εμπειρογνώμονες που ορίζονται από τα κράτη μέλη τα οποία ασκούν την εκ περιτροπής προεδρία και την προεδρία που ακολουθεί καλούνται πάντοτε να συμμετάσχουν στις συνεδριάσεις του διοικητικού συμβουλίου. 4. Η γραμματεία του διοικητικού συμβουλίου εξασφαλίζεται από την Επιτροπή. 5. Το διοικητικό συμβούλιο θα καταρτίσει τις αρμοδιότητές του που περιλαμβάνουν ιδίως διαδικασίες σχετικά με: - εναλλασσόμενη προεδρία μεταξύ της Επιτροπής και της προεδρίας, - τόπους συνεδριάσεων, - προετοιμασία συνεδριάσεων, - υποδοχή άλλων εμπειρογνωμόνων, - σχέδιο επικοινωνίας που εξασφαλίζει πλήρη ενημέρωση των μη συμμετεχόντων κρατών μελών. Οι αρμοδιότητες θα αρχίσουν να ισχύουν μετά την έκδοση θετικής γνωμοδότησης από τον γενικό διευθυντή της αρμόδιας γενικής διεύθυνσης της Επιτροπής και από τα κράτη μέλη που συνέρχονται στο πλαίσιο της επιτροπής του άρθρου 17. 6. Το διοικητικό συμβούλιο υποβάλλει τακτικά γραπτές εκθέσεις για την πρόοδο του σχεδίου, συμπεριλαμβανομένων των συστάσεων και της σχετικής αιτιολόγησης, στην […] επιτροπή του άρθρου 17 ή, κατά περίπτωση, στα προπαρασκευαστικά όργανα του Συμβουλίου. 7. Με την επιφύλαξη του άρθρου 15 παράγραφος 2, τα διοικητικά έξοδα και τα έξοδα ταξιδιού που προκύπτουν από τις δραστηριότητες του διοικητικού συμβουλίου βαρύνουν τον γενικό προϋπολογισμό της Ευρωπαϊκής Ένωσης, στον βαθμό που δεν επιστρέφονται από άλλες πηγές. Στα έξοδα ταξιδιού των μελών του διοικητικού συμβουλίου που έχουν ορισθεί από τα κράτη μέλη στο πλαίσιο του Συμβουλίου και των εμπειρογνωμόνων που προσκαλούνται σύμφωνα με την παράγραφο 3 του παρόντος άρθρου, τα οποία προκύπτουν σε σχέση με τις εργασίες του διοικητικού συμβουλίου, εφαρμόζεται η κανονιστική ρύθμιση της Επιτροπής για την αποζημίωση προσώπων που δεν ανήκουν σε αυτήν και τα οποία καλούνται ως εμπειρογνώμονες.». 6) Στο άρθρο 19, η τελευταία φράση αντικαθίσταται από το ακόλουθο κείμενο: «Η ισχύς του λήγει την ημερομηνία που ορίζει το Συμβούλιο σύμφωνα με το άρθρο 55 παράγραφος 2 του κανονισμού (ΕΚ) αριθ. 1987/2006, και εν πάση περιπτώσει το αργότερο στις 31 Μαρτίου 2013 ή στις 31 Δεκεμβρίου 2013 σε περίπτωση μετάβασης σε εναλλακτικό τεχνικό σενάριο, όπως προβλέπεται στο άρθρο 1 παράγραφος 3.». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τη συνθήκη για τη λειτουργία της Ευρωπαϊκής Ένωσης. Λουξεμβούργο, 3 Ιουνίου 2010.

Δημόσια ασφάλεια

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΑΠΌΦΑΣΗ 2010/96/ΚΕΠΠΑ ΤΟΥ ΣΥΜΒΟΥΛΊΟΥ της 15ης Φεβρουαρίου 2010 για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση και ιδίως τα άρθρα 28 και 43 παράγραφος 2, την πρόταση της Ύπατης Εκπροσώπου της ΕΕ για τις Εξωτερικές Υποθέσεις και την Πολιτική Ασφαλείας (YE), Εκτιμώντας τα ακόλουθα: (1) Με την απόφαση 1872 (2009) για την κατάσταση στη Σομαλία, που εκδόθηκε στις 26 Μαΐου 2009, το Συμβούλιο Ασφαλείας των Ηνωμένων Εθνών (ΣΑΗΕ) τόνιζε τη σπουδαιότητα της ανασυγκρότησης, της εκπαίδευσης, του εξοπλισμού και της διατήρησης των σομαλικών δυνάμεων ασφαλείας και προέτρεπε τα κράτη μέλη και τους περιφερειακούς και διεθνείς οργανισμούς να παράσχουν τεχνική βοήθεια για την εκπαίδευση και τον εξοπλισμό των σομαλικών δυνάμεων ασφαλείας, ενώ με την απόφαση 1897 (2009), που εκδόθηκε στις 30 Νοεμβρίου 2009, το ΣΑΗΕ υπενθύμιζε τις προηγούμενες αποφάσεις του και επιβεβαίωνε τον σεβασμό του για την κυριαρχία, την εδαφική ακεραιότητα, την πολιτική ανεξαρτησία και την ενότητα της Σομαλίας. (2) Όπως αναφέρεται στα συμπεράσματά του της 27ης Ιουλίου 2009, το Συμβούλιο αποφάσισε να εντείνει την εμπλοκή του για την προαγωγή της ειρήνης και της ανάπτυξης στη Σομαλία. Προς τούτο, το Συμβούλιο μελέτησε τις δυνατότητες συμβολής της ΕΕ στις διεθνείς προσπάθειες, μεταξύ άλλων στον τομέα της ασφάλειας. (3) Στα συμπεράσματά του της 17ης Νοεμβρίου 2009, το Συμβούλιο δήλωνε ότι θα πρέπει να εξετασθεί η δυνατότητα περαιτέρω στήριξης της ΕΕ προς τον σομαλικό τομέα της ασφάλειας στο πλαίσιο γενικής προσέγγισης της ΕΕ όσον αφορά την κατάσταση στη Σομαλία, και ότι η υποστήριξη αυτή θα πρέπει να εντάσσεται σε ένα ευρύτερο και συνεκτικό πλαίσιο που θα περιλαμβάνει στενή συνεργασία και συντονισμό της ΕΕ με την Αφρικανική Ένωση (ΑΕ), τα Ηνωμένα Έθνη και άλλους συναφείς εταίρους, ιδίως δε με τις ΗΠΑ. Σε συνάρτηση με την ΑΕ, το Συμβούλιο εξάλλου υπογράμμισε τη σημασία του ρόλου της αποστολής της Αφρικανικής Ένωσης στη Σομαλία (AMISOM.) (4) Στις 17 Νοεμβρίου 2009, το Συμβούλιο ενέκρινε έννοια διαχείρισης κρίσεων για μια πιθανή ευρωπαϊκή αποστολή ασφάλειας και άμυνας που θα συμβάλει στην εκπαίδευση των δυνάμεων ασφαλείας της μεταβατικής ομοσπονδιακής κυβέρνησης (ΜΟΚ) και ζήτησε τη διεξαγωγή περαιτέρω εργασιών σχεδιασμού. Εν συνεχεία, η επιτροπή πολιτικής και ασφάλειας (ΕΠΑ) διόρισε μια αρχή σχεδιασμού. (5) Με επιστολές της 18ης Νοεμβρίου 2009 και της 23ης Ιανουαρίου 2010, η σομαλική μεταβατική ομοσπονδιακή κυβέρνηση (ΜΟΚ) δήλωσε ότι εκτιμά και αναγνωρίζει τις προσπάθειες της ΕΕ για τον συντονισμό της εκπαίδευσης των σομαλικών δυνάμεων ασφαλείας και διαβεβαίωσε την ΕΕ ότι είναι αποφασισμένη να αναλάβει τις ευθύνες της για τη στρατολογία, την εκπαίδευση και τη συντήρηση των επιστράτων. Τόνισε επίσης την προσήλωσή της σε μια ευρύτερη πολιτική ασφαλείας στην περιοχή. (6) Με επιστολή της 30ής Νοεμβρίου 2009, ο αναπληρωτής ειδικός εντεταλμένος της ΑΕ για τη Σομαλία επικρότησε εξ ονόματος της Επιτροπής Αφρικανικής Ένωσης τον θετικό προβληματισμό της ΕΕ όσον αφορά την εκπαίδευση μιας σομαλικής δύναμης άνω των 2 000 ανδρών. (7) Στις 8 Δεκεμβρίου 2009, το Συμβούλιο έκανε μια στρατιωτική στρατηγική επιλογή για μια πιθανή στρατιωτική αποστολή της ΕΕ. (8) Στην έκθεσή του προς το ΣΑΗΕ, της 31ης Δεκεμβρίου 2009, ο γενικός γραμματέας των Ηνωμένων Εθνών αναφέρθηκε στην έννοια διαχείρισης κρίσεων όσον αφορά πιθανή αποστολή Ευρωπαϊκής Πολιτικής Ασφαλείας και Άμυνας προς στήριξη της εκπαίδευσης των δυνάμεων ασφαλείας της Σομαλίας και τόνισε ότι όταν υλοποιηθεί ο σχεδιασμός της Ευρωπαϊκής Ένωσης για την παροχή της εκπαίδευσης, οι ενωσιακοί εκπαιδευτές αναμένεται ότι θα ακολουθήσουν τα εναρμονισμένα και εγκεκριμένα εκπαιδευτικά προγράμματα. (9) Με επιστολή της 5ης Ιανουαρίου 2010, ο υπουργός Άμυνας της Ουγκάντας εξέφρασε την ικανοποίησή του για την προβλεπόμενη αποστολή της Ευρωπαϊκής Ένωσης προς στήριξη του σομαλικού τομέα ασφαλείας και ζήτησε από την Ευρωπαϊκή Ένωση να συμμετάσχει στην εκπαιδευτική προσπάθεια των σομαλικών δυνάμεων ασφαλείας στην Ουγκάντα για περίοδο τουλάχιστον ενός έτους. (10) Στις 20 Ιανουαρίου 2010 η ΕΕ υπέβαλε προσφορά στη ΜΟΚ να συμβάλει στην εκπαίδευση των σομαλικών δυνάμεων ασφαλείας. (11) Στα συμπεράσματά του της 25ης Ιανουαρίου 2010, το Συμβούλιο συμφώνησε να συγκροτήσει μια στρατιωτική αποστολή ΕΕ για να συμβάλει στην εκπαίδευση σομαλικών δυνάμεων ασφαλείας στην Ουγκάντα, όπου ήδη εκπαιδεύονται σομαλικές δυνάμεις ασφαλείας, πράγμα που θα διευκολύνει και τον συντονισμό της ενωσιακής δράσης με εκείνη της AMISOM. Το Συμβούλιο συμφώνησε ακόμη να ξεκινήσει η στρατιωτική αποστολή ΕΕ με την επόμενη σειρά εκπαιδευτέων, που προγραμματίζεται για την άνοιξη του 2010, και να διεξαχθεί σε στενό συντονισμό με εταίρους όπως η μεταβατική ομοσπονδιακή κυβέρνηση, η Ουγκάντα, η Αφρικανική Ένωση, τα Ηνωμένα Έθνη και οι ΗΠΑ. Το Συμβούλιο αναγνώρισε την ανάγκη να πραγματοποιηθεί αυτή η εκπαίδευση ως μέρος μιας ευρύτερης διεθνούς προσπάθειας που να συμπεριλαμβάνει μεταξύ άλλων την προκαταρκτική διαλογή των εκπαιδευτέων, την παρακολούθηση και καθοδήγηση των δυνάμεων μετά την επιστροφή τους στο Μογκαντίσιο και τη χρηματοδότηση και πληρωμή των μισθών των στρατιωτών. (12) Η ΕΠΑ θα πρέπει να ασκεί, υπό την ευθύνη του Συμβουλίου και της Ύπατης Εκπροσώπου, τον πολιτικό έλεγχο επί της στρατιωτικής αποστολής της ΕΕ, να της παρέχει στρατηγική καθοδήγηση και να λαμβάνει τις σχετικές αποφάσεις σύμφωνα με το τρίτο εδάφιο του άρθρου 38 της συνθήκης για την Ευρωπαϊκή Ένωση (συνθήκη ΕΕ). (13) Θα πρέπει να διεξαχθούν διαπραγματεύσεις για τη σύναψη διεθνών συμφωνιών σχετικά με τη συμμετοχή τρίτων κρατών σε ενωσιακές αποστολές και σχετικά με το καθεστώς των ενωσιακών μονάδων και προσωπικού. (14) Οι επιχειρησιακές δαπάνες που προκύπτουν από την παρούσα απόφαση, οι οποίες έχουν στρατιωτικές συνέπειες ή συνέπειες στον τομέα της άμυνας, θα πρέπει να βαρύνουν τα κράτη μέλη, δυνάμει του άρθρου 41 παράγραφος 2 της συνθήκης ΕΕ και σύμφωνα με την απόφαση 2008/975/ΚΕΠΠΑ του Συμβουλίου, της 18ης Δεκεμβρίου 2008, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Αθηνά) (1) (εφεξής «ΑΘΗΝΑ»). (15) Σύμφωνα με το άρθρο 28 παράγραφος 1 της συνθήκης ΕΕ οι αποφάσεις του Συμβουλίου πρέπει να ορίζουν τα μέσα που διατίθενται στην Ένωση. Το ποσό δημοσιονομικής αναφοράς, για ένα δωδεκάμηνο, για τα κοινά έξοδα της στρατιωτικής αποστολής της ΕΕ, συνιστά την καλύτερη τρέχουσα εκτίμηση και δεν προδικάζει τα τελικά αριθμητικά στοιχεία που θα περιληφθούν σε προϋπολογισμό που θα πρέπει να εγκριθεί σύμφωνα με τους κανόνες που ορίζονται στην ΑΘΗΝΑ. (16) Σύμφωνα με το άρθρο 5 του πρωτοκόλλου σχετικά με τη θέση της Δανίας που είναι προσαρτημένο στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην κατάρτιση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στον τομέα της άμυνας. Η Δανία δεν συμμετέχει στη χρηματοδότηση της αποστολής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Αποστολή 1. Η Ευρωπαϊκή Ένωση διεξάγει στρατιωτική εκπαιδευτική αποστολή, εφεξής αποκαλούμενη «EUTM Somalia», προκειμένου να συμβάλει στην ενίσχυση της ΜΟΚ της Σομαλίας ως λειτουργούσας κυβέρνησης που υπηρετεί τους Σομαλούς πολίτες. Ειδικότερα, η στρατιωτική αποστολή της ΕΕ έχει ως στόχο να συμβάλει σε μια συνολική και βιώσιμη προοπτική για την ανάπτυξη του σομαλικού τομέα ασφαλείας, με την ενίσχυση των σομαλικών δυνάμεων ασφαλείας μέσω της παροχής ειδικής στρατιωτικής εκπαίδευσης και της υποστήριξης της εκπαίδευσης που παρέχει η Ουγκάντα, προς 2 000 Σομαλούς νεοσυλλέκτους μέχρι και του επιπέδου διμοιρίας, συμπεριλαμβανομένης της κατάλληλης σπονδυλωτής και εξειδικευμένης εκπαίδευσης για αξιωματικούς και υπαξιωματικούς. Η στρατιωτική αποστολή της ΕΕ θα ενεργεί σε στενή συνεργασία και συντονισμό με τους άλλους παράγοντες της διεθνούς κοινότητας, ιδίως δε τα Ηνωμένα Έθνη, την αποστολή της Αφρικανικής Ένωσης στη Σομαλία (AMISOM) και τις ΗΠΑ. 2. Η σχετική στρατιωτική εκπαίδευση της ΕΕ θα διεξαχθεί κυρίως στην Ουγκάντα, σύμφωνα με τον πολιτικό στόχο της αποστολής της ΕΕ να συμβάλει στην εκπαίδευση των σομαλικών δυνάμεων ασφαλείας, όπως ορίζεται στο «σχέδιο διαχείρισης κρίσεων» που εγκρίθηκε από το Συμβούλιο στις 17 Νοεμβρίου 2009. Ένα στοιχείο της στρατιωτικής αποστολής ΕΕ θα έχει επίσης ως βάση το Ναϊρόμπι. Άρθρο 2 Διορισμός του διοικητή της ΕΕ 1. Ο συνταγματάρχης Ricardo GONZÁLEZ ELUL διορίζεται διοικητής της αποστολής της ΕΕ. 2. Ο διοικητής της αποστολής της ΕΕ αναλαμβάνει τα καθήκοντα διοικητή επιχειρήσεων και διοικητή δυνάμεων ΕΕ. Άρθρο 3 Ορισμός του στρατηγείου της ΕΕ Το στρατηγείο της αποστολής ΕΕ εδρεύει στην Ουγκάντα. Περιλαμβάνει γραφείο συνδέσμου στο Ναϊρόμπι και μονάδα στήριξης στις Βρυξέλλες. Εκτελεί καθήκοντα αφενός επιχειρησιακού στρατηγείου και αφετέρου στρατηγείου δυνάμεων. Άρθρο 4 Σχεδιασμός και δρομολόγηση της αποστολής Η απόφαση για τη δρομολόγηση της στρατιωτικής αποστολής της ΕΕ εκδίδεται από το Συμβούλιο ύστερα από έγκριση του σχεδίου αποστολής. Άρθρο 5 Πολιτικός έλεγχος και στρατηγική διεύθυνση 1. Υπό την ευθύνη του Συμβουλίου και της Ύπατης Εκπροσώπου της Ένωσης για τις Εξωτερικές Υποθέσεις και την Πολιτική Ασφαλείας (εφεξής «ΥΕ»), η επιτροπή πολιτικής και ασφάλειας (εφεξής «ΕΠΑ») ασκεί τον πολιτικό έλεγχο και τη στρατηγική διεύθυνση της στρατιωτικής αποστολής της ΕΕ. Το Συμβούλιο εξουσιοδοτεί διά της παρούσας την ΕΠΑ να λαμβάνει τις σχετικές αποφάσεις σύμφωνα με το άρθρο 38 της ΣΕΕ. Η εξουσιοδότηση αυτή περιλαμβάνει τις εξουσίες τροποποίησης των εγγράφων σχεδιασμού, συμπεριλαμβανομένων του σχεδίου αποστολής και της αλυσίδας διοίκησης. Περιλαμβάνει επίσης τις εξουσίες λήψης αποφάσεων για τον διορισμό του διοικητή αποστολής ΕΕ. Οι εξουσίες λήψης αποφάσεων όσον αφορά τους στόχους και τον τερματισμό της στρατιωτικής αποστολής της ΕΕ εξακολουθούν να εμπίπτουν στο Συμβούλιο 2. Η ΕΠΑ καλείται να υποβάλλει έκθεση στο Συμβούλιο σε τακτά διαστήματα. 3. Στην ΕΠΑ υποβάλλονται εκθέσεις από τον πρόεδρο της στρατιωτικής επιτροπής της ΕΕ (EUMC) όσον αφορά τη διεξαγωγή της στρατιωτικής αποστολής της ΕΕ, σε τακτά διαστήματα. Η ΕΠΑ μπορεί να καλεί τον διοικητή αποστολής ΕΕ στις συνεδριάσεις της, ανάλογα με την περίπτωση. Άρθρο 6 Στρατιωτική διεύθυνση 1. Η EUMC παρακολουθεί την ορθή εκτέλεση της στρατιωτικής αποστολής της ΕΕ η οποία διεξάγεται υπό την ευθύνη του διοικητή αποστολής ΕΕ. 2. Η EUMC λαμβάνει εκθέσεις από τον διοικητή αποστολής σε τακτά διαστήματα. Μπορεί να καλεί τον διοικητή αποστολής στις συνεδριάσεις της σε τακτά διαστήματα. 3. Ο πρόεδρος της EUMC ενεργεί ως πρωταρχικό σημείο επαφής με τον διοικητή. Άρθρο 7 Εφαρμογή και συνέπεια της ενωσιακής ανταπόκρισης 1. Η ΥΕ μεριμνά για την εφαρμογή της παρούσας απόφασης και επίσης μεριμνά για τη συνέπειά της προς την εξωτερική δράση της ΕΕ στο σύνολό της και με τα αναπτυξιακά προγράμματα της ΕΕ. 2. Ο διοικητής αποστολής ΕΕ επικουρεί την ΥΕ όσον αφορά την εφαρμογή της παρούσας απόφασης. Άρθρο 8 Συμμετοχή τρίτων κρατών 1. Με την επιφύλαξη της αυτονομίας της ΕΕ όσον αφορά τη λήψη αποφάσεων ή του ενιαίου θεσμικού πλαισίου, και σύμφωνα με τις σχετικές κατευθυντήριες γραμμές του Ευρωπαϊκού Συμβουλίου, μπορεί να καλούνται τρίτα κράτη να συμμετάσχουν στην αποστολή. 2. Το Συμβούλιο εξουσιοδοτεί την ΕΠΑ να καλεί τρίτα κράτη να παρέχουν συνεισφορές και να λαμβάνει τις σχετικές αποφάσεις όσον αφορά την αποδοχή των προτεινόμενων συνεισφορών, κατόπιν σύστασης του διοικητή αποστολής ΕΕ και της EUMC. 3. Οι διεξοδικές λεπτομέρειες για τη συμμετοχή τρίτων κρατών αποτελούν αντικείμενο συμφωνιών οι οποίες συνάπτονται δυνάμει του άρθρου 37 της ΣΕΕ και σύμφωνα με τη διαδικασία του άρθρου 218 της συνθήκης για τη λειτουργία της Ευρωπαϊκής Ένωσης. Όποτε η ΕΕ και ένα τρίτο κράτος συνάπτουν συμφωνία για τη θέσπιση πλαισίου για τη συμμετοχή του τρίτου κράτους στις ενωσιακές αποστολές διαχείρισης κρίσεων, οι διατάξεις της συμφωνίας αυτής εφαρμόζονται στο πλαίσιο της εν λόγω αποστολής. 4. Τα τρίτα κράτη που προβαίνουν σε σημαντικές στρατιωτικές συνεισφορές στη στρατιωτική αποστολή της ΕΕ έχουν τα ίδια δικαιώματα και υποχρεώσεις με τα κράτη μέλη που λαμβάνουν μέρος στην αποστολή, όσον αφορά την καθημερινή διαχείριση της αποστολής. 5. Το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις για τη σύσταση επιτροπής χορηγών, σε περίπτωση που τρίτα κράτη παρέχουν σημαντικές στρατιωτικές συνεισφορές. Άρθρο 9 Καθεστώς του προσωπικού υπό την ηγεσία της ΕΕ Το καθεστώς του υπό την ηγεσία της ΕΕ προσωπικού, συμπεριλαμβανομένων των προνομίων, των ασυλιών και των περαιτέρω απαιτούμενων εγγυήσεων για την ολοκλήρωση και την απρόσκοπτη λειτουργία της αποστολής του μπορεί να αποτελέσει αντικείμενο συμφωνίας που θα συναφθεί δυνάμει του άρθρου 37 της συνθήκης ΕΈ και σύμφωνα με τη διαδικασία του άρθρου 218 παράγραφος 3 της συνθήκης για τη λειτουργία της ΕΕ. Άρθρο 10 Χρηματοδοτικές ρυθμίσεις 1. Ο μηχανισμός ΑΘΗΝΑ διαχειρίζεται τις κοινές δαπάνες της στρατιωτικής αποστολής της ΕΕ σύμφωνα με την απόφαση 2008/975/ΚΕΠΠΑ του Συμβουλίου, της 18ης Δεκεμβρίου 2008, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Αθηνά) (2) («ΑΘΗΝΑ»). 2. Το ποσό δημοσιονομικής αναφοράς για τις κοινές δαπάνες της στρατιωτικής αποστολής της ΕΕ ορίζεται σε 4,8 εκατ. ευρώ. Το ποσοστό του ποσού αναφοράς κατά το άρθρο 32 παράγραφος 3 της απόφασης ΑΘΗΝΑ είναι 60 %. Άρθρο 11 Γνωστοποίηση πληροφοριών σε τρίτους 1. Η ΥΕ εξουσιοδοτείται να γνωστοποιεί στον ΟΗΕ, την Αφρικανική Ένωση, την AMISOM και σε άλλους τρίτους που ενέχονται στην παρούσα απόφαση διαβαθμισμένες πληροφορίες και έγγραφα της ΕΕ που συντάσσονται για τους σκοπούς της στρατιωτικής αποστολής της ΕΕ μέχρι το οικείο επίπεδο ασφαλείας και σύμφωνα με τους κανονισμούς ασφαλείας του Συμβουλίου (3). 2. Η ΥΕ εξουσιοδοτείται να γνωστοποιεί στον ΟΗΕ, την Αφρικανική Ένωση, την AMISOM και σε άλλους τρίτους που ενέχονται στην παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την αποστολή EE, τα οποία καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4). Άρθρο 12 Έναρξη ισχύος και τερματισμός 1. Η παρούσα απόφαση αρχίζει να ισχύει από την ημέρα της έκδοσής της. 2. Η στρατιωτική αποστολή της ΕΕ θα τερματιστεί το 2011 έπειτα από δύο διαδοχικές εξάμηνες εκπαιδευτικές περιόδους. 3. Η παρούσα απόφαση καταργείται την ημερομηνία κλεισίματος του στρατηγείου της ΕΕ, του γραφείου συνδέσμου στο Ναϊρόμπι και της μονάδας στήριξης στις Βρυξέλλες, σύμφωνα με τα σχέδια που έχουν εγκριθεί για τον τερματισμό της στρατιωτικής αποστολής της ΕΕ, και με την επιφύλαξη των διαδικασιών σχετικά με τον λογιστικό έλεγχο και την απόδοση των λογαριασμών της στρατιωτικής αποστολής ΕΕ, ως ορίζονται στην ΑΘΗΝΑ. Άρθρο 13 Δημοσίευση 1. Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. 2. Οι αποφάσεις της ΕΠΑ σχετικά με τον διορισμό του διοικητή αποστολής ΕΕ, καθώς και οι αποφάσεις της ΕΠΑ σχετικά με την αποδοχή των συνεισφορών τρίτων κρατών και τη σύσταση επιτροπής χορηγών θα δημοσιευθούν επίσης στην Επίσημη Εφημερίδα της Ευρωπαϊκής Ένωσης. Βρυξέλλες, 15 Φεβρουαρίου 2010.

Ένοπλες δυνάμεις

ΕΘΝΙΚΗ ΑΜΥΝΑ

ΔΙΕΘΝΕΙΣ ΣΧΕΣΕΙΣ

Δημόσια ασφάλεια


ΚΑΝΟΝΙΣΜΌΣ (ΕΕ) αριθ. 1161/2011 ΤΗΣ ΕΠΙΤΡΟΠΉΣ της 14ης Νοεμβρίου 2011 για την τροποποίηση της οδηγίας 2002/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 953/2009 της Επιτροπής όσον αφορά τους καταλόγους ανόργανων ουσιών που μπορούν να προστίθενται σε τρόφιμα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (1), και ιδίως το άρθρο 4 παράγραφος 5, Έχοντας υπόψη τον κανονισμό (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (2), και ιδίως το άρθρο 3 παράγραφος 3, Έχοντας υπόψη την οδηγία 2009/39/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τα τρόφιμα που προορίζονται για ειδική διατροφή (3), και ιδίως το άρθρο 4 παράγραφος 3, Ύστερα από διαβούλευση με την Ευρωπαϊκή Αρχή για την Ασφάλεια των Τροφίμων (ΕFSA), Εκτιμώντας τα ακόλουθα: (1) Στο παράρτημα II της οδηγίας 2002/46/ΕΚ περιέχεται ο κατάλογος βιταμινών και ανόργανων συστατικών που μπορούν να χρησιμοποιούνται για την παρασκευή συμπληρωμάτων διατροφής. Ο κανονισμός (ΕΚ) αριθ. 1170/2009 της Επιτροπής (4) αντικατέστησε τα παραρτήματα I και ΙΙ της οδηγίας 2002/46/ΕΚ. Τυχόν τροποποιήσεις του καταλόγου που περιέχεται στο παράρτημα II της οδηγίας 2002/46/ΕΚ, όπως τροποποιήθηκε από τον εν λόγω κανονισμό, θα εγκρίνονται σύμφωνα με τις απαιτήσεις του άρθρου 4 της εν λόγω οδηγίας και σύμφωνα με τη διαδικασία που ορίζεται στο άρθρο 13 παράγραφος 3. (2) Στο παράρτημα II του κανονισμού (ΕΚ) αριθ. 1925/2006 καταρτίζεται κατάλογος των βιταμινών και ανόργανων συστατικών που μπορούν να προστίθενται στα τρόφιμα. (3) Στο παράρτημα του κανονισμού (ΕΚ) αριθ. 953/2009 της Επιτροπής (5) καταρτίζεται κατάλογος των ουσιών που μπορούν να προστίθενται, για ειδικούς θρεπτικούς σκοπούς, σε τρόφιμα τα οποία προορίζονται για ειδική διατροφή. (4) Η ΕFSA αξιολόγησε νέα ανόργανα συστατικά για χρήση σε τρόφιμα. Οι ουσίες για τις οποίες η ΕFSA εξέφρασε ευνοϊκή γνώμη πρέπει να προστεθούν στους καταλόγους των εν λόγω νομοθετικών πράξεων. (5) Ζητήθηκε η γνώμη των ενδιαφερόμενων μερών μέσω της συμβουλευτικής ομάδας για την τροφική αλυσίδα και την υγεία των ζώων και των φυτών και λήφθηκαν υπόψη οι παρατηρήσεις που διατυπώθηκαν. (6) Ως εκ τούτου η οδηγία 2002/46/ΕΚ, ο κανονισμός (ΕΚ) αριθ. 1925/2006 και ο κανονισμός (ΕΚ) αριθ. 953/2009 πρέπει να τροποποιηθούν αναλόγως. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το σημείο Β του παραρτήματος II της οδηγίας 2002/46/ΕΚ τροποποιείται ως εξής: α) μετά την καταχώριση «φωσφορικός σίδηρος (πυροφωσφορικός σίδηρος)» εισάγονται οι ακόλουθες καταχωρίσεις: «φωσφορικό σιδηροαμμώνιο άλας σιδήρου και νατρίου του EDTA»· β) μετά την καταχώριση «άλατα νατρίου του ορθοφωσφορικού οξέος» εισάγονται οι ακόλουθες καταχωρίσεις: «θειικό νάτριο θειικό κάλιο». Άρθρο 2 Το σημείο 2 του παραρτήματος II του κανονισμού (ΕΚ) αριθ. 1925/2006 τροποποιείται ως εξής: α) μετά την καταχώριση «θειικός σίδηρος» εισάγονται οι ακόλουθες καταχωρίσεις: «φωσφορικό σιδηροαμμώνιο άλας σιδήρου και νατρίου του EDTA»· β) μετά την καταχώριση «θειικό χρώμιο (III) και το εξαϋδρικό άλας του» εισάγεται η ακόλουθη καταχώριση: «πικολινικό χρώμιο». Άρθρο 3 Η κατηγορία 2 (ανόργανα άλατα) του παραρτήματος του κανονισμού (ΕΚ) αριθ. 953/2009 τροποποιείται ως εξής: α) μετά την καταχώριση «θειικός σίδηρος» εισάγονται οι ακόλουθες καταχωρίσεις: «φωσφορικό σιδηροαμμώνιο x άλας σιδήρου και νατρίου του EDTA x» β) μετά την καταχώριση «θειικό χρώμιο (III) και το εξαϋδρικό άλας του» εισάγεται η ακόλουθη καταχώριση: «πικολινικό χρώμιο x» Άρθρο 4 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Νοεμβρίου 2011.

ΑΓΟΡΑΝΟΜΙΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1322/2011 ΤΗΣ ΕΠΙΤΡΟΠΉΣ της 16ης Δεκεμβρίου 2011 για την τροποποίηση του παραρτήματος Ι του κανονισμού (ΕΚ) αριθ. 517/94 του Συμβουλίου περί της θέσπισης κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής Η ΕΥΡΩΠΑΙΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θέσπισης κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), και ιδίως το άρθρο 28, Εκτιμώντας τα ακόλουθα: (1) Οι κοινοί κανόνες για τις εισαγωγές ορισμένων κλωστοϋφαντουργικών προϊόντων καταγωγής τρίτων χωρών πρέπει να επικαιροποιηθούν ώστε να ληφθούν υπόψη οι τροποποιήσεις του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (2) οι οποίες συνεπάγονται επίσης αλλαγές σε ορισμένους κωδικούς στο παράρτημα Ι του κανονισμού (ΕΚ) αριθ. 517/94. (2) Ο κανονισμός (ΕΚ) αριθ. 517/94 πρέπει επομένως να τροποποιηθεί αναλόγως. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών η οποία συστάθηκε με βάση το άρθρο 25 του κανονισμού (ΕΚ) αριθ. 517/94, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 517/94 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Αρχίζει να εφαρμόζεται από την 1η Ιανουαρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Δεκεμβρίου 2011.

Εμπορικές πράξεις

Εμπορική νομοθεσία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 23ης Ιανουαρίου 2012 σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μοζαμβίκης (2012/91/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Στις 22 Νοεμβρίου 2007 το Συμβούλιο εξέδωσε τον κανονισμό (ΕΚ) αριθ. 1446/2007 σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μοζαμβίκης (1) («η συμφωνία»). Επισυνήφθη εκεί ένα πρωτόκολλο για τις αλιευτικές δυνατότητες και την οικονομική αντιπαροχή που προβλέπει η συμφωνία (2). Το πρωτόκολλο έληξε στις 31 Δεκεμβρίου 2011. (2) Η Ένωση διαπραγματεύτηκε με τη Μοζαμβίκη νέο πρωτόκολλο για τις αλιευτικές δυνατότητες και την οικονομική αντιπαροχή που προβλέπει η συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μοζαμβίκης («το πρωτόκολλο»), που δίνει στα σκάφη της ΕΕ αλιευτικές δυνατότητες στα ύδατα επί των οποίων η Μοζαμβίκη ασκεί την κυριαρχία ή τη δικαιοδοσία της σε αλιευτικά θέματα. (3) Αποτέλεσμα των διαπραγματεύσεων αυτών ήταν η μονογράφηση πρωτοκόλλου στις 2 Ιουνίου 2011. (4) Για να διασφαλισθεί η συνέχεια των αλιευτικών δραστηριοτήτων των ενωσιακών σκαφών, το πρωτόκολλο θα πρέπει να εφαρμοστεί προσωρινά από την ημέρα υπογραφής του, κατά το άρθρο 15 αυτού. (5) Το νέο πρωτόκολλο θα πρέπει να υπογραφεί και να εφαρμοσθεί προσωρινά μέχρι να ολοκληρωθούν οι διαδικασίες σύναψής του, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται, εξ ονόματος της Ευρωπαϊκής Ένωσης, η υπογραφή του πρωτοκόλλου για τις αλιευτικές δυνατότητες και την οικονομική αντιπαροχή που προβλέπει η συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Μοζαμβίκης, με την επιφύλαξη της σύναψης του πρωτοκόλλου. Το κείμενο του πρωτοκόλλου επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου εξουσιοδοτείται να ορίσει το ή τα πρόσωπα που θα υπογράψουν το πρωτόκολλο εξ ονόματος της Ένωσης. Άρθρο 3 Το πρωτόκολλο εφαρμόζεται προσωρινά από της υπογραφής του (3), μέχρι να ολοκληρωθούν οι διαδικασίες έναρξης ισχύος του. Άρθρο 4 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 23 Ιανουαρίου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΟΔΗΓΊΑ 2011/100/ΕΕ ΤΗΣ ΕΠΙΤΡΟΠΉΣ της 20ής Δεκεμβρίου 2011 για την τροποποίηση της οδηγίας 98/79/ΕΚ του Ευρωπαϊκού Κοινοβουλίου και του Συμβουλίου για τα ιατροτεχνολογικά βοηθήματα που χρησιμοποιούνται στη διάγνωση in vitro (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση in vitro (1), και ιδίως το άρθρο 14, Εκτιμώντας τα ακόλουθα: (1) Σύμφωνα με το άρθρο 14 παράγραφος 1 στοιχείο α) της οδηγίας 98/79/ΕΚ, το Ηνωμένο Βασίλειο ζήτησε από την Επιτροπή να λάβει τα αναγκαία μέτρα ώστε να προστεθούν οι δοκιμές της «παραλλαγής της νόσου Creutzfeldt-Jakob» (vCJD) στον κατάλογο A του παραρτήματος II της εν λόγω οδηγίας. (2) Για να εξασφαλιστεί το υψηλότερο επίπεδο προστασίας της υγείας και για να υπάρξουν εγγυήσεις ότι η συμμόρφωση των δοκιμών για τη vCJD με τις βασικές απαιτήσεις που ορίζονται στο παράρτημα I της οδηγίας 98/79/ΕΚ επαληθεύεται από κοινοποιημένους οργανισμούς, θα πρέπει να προστεθούν στον κατάλογο A του παραρτήματος II της οδηγίας 98/79/ΕΚ δοκιμές της vCJD για αναλύσεις αίματος, διάγνωση και επιβεβαίωση της νόσου. (3) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε με το άρθρο 6 παράγραφος 2 της οδηγίας 90/385/ΕΟΚ (2) και αναφέρεται στο άρθρο 7 παράγραφος 1 της οδηγίας 98/79/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα II της οδηγίας 98/79/ΕΚ τροποποιείται σύμφωνα με το παράρτημα της παρούσας οδηγίας. Άρθρο 2 1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 30 Ιουνίου 2012 το αργότερο. Ανακοινώνουν αμέσως στην Επιτροπή το κείμενο των εν λόγω διατάξεων. Τα κράτη μέλη εφαρμόζουν τις διατάξεις αυτές από την 1η Ιουλίου 2012. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 20 Δεκεμβρίου 2011.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 8ης Μαρτίου 2010 για την τροποποίηση της απόφασης 2008/22/ΕΚ, που θεσπίζει τους κανόνες για την εφαρμογή της απόφασης αριθ. 573/2007/ΕΚ του Ευρωπαϊκού Κοινοβουλίου και του Συμβουλίου σχετικά με τη σύσταση του Ευρωπαϊκού Ταμείου Προσφύγων, για την περίοδο 2008 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών», όσον αφορά τα συστήματα διαχείρισης και ελέγχου των κρατών μελών, τους κανόνες για τη διοικητική και χρηματοοικονομική διαχείριση και την επιλεξιμότητα των δαπανών για έργα που συγχρηματοδοτούνται από το Ταμείο [κοινοποιηθείσα υπό τον αριθμό Ε(2010) 1210] (Τα κείμενα στη βουλγαρική, ισπανική, τσεχική, γερμανική, εσθονική, ελληνική, αγγλική, γαλλική, λετονική, λιθουανική, ιταλική, ουγγρική, μαλτέζικη, ολλανδική, πολωνική, πορτογαλική, ρουμανική, σλοβακική, σλοβενική, φινλανδική και σουηδική γλώσσα είναι τα μόνα αυθεντικά) (2010/163/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την απόφαση αριθ. 573/2007/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη σύσταση του Ευρωπαϊκού Ταμείου Προσφύγων, για την περίοδο 2008 έως 2013, ως μέρους του γενικού προγράμματος «Αλληλεγγύη και διαχείριση των μεταναστευτικών ροών» και την κατάργηση της απόφασης 2004/904/ΕΚ του Συμβουλίου (1), και ιδίως το άρθρο 23, Εκτιμώντας τα ακόλουθα: (1) Η απόφαση αριθ. 573/2007/ΕΚ τέθηκε σε εφαρμογή με την απόφαση 2008/22/ΕΚ της Επιτροπής (2). (2) Κατ’ εφαρμογή της αρχής της χρηστής δημοσιονομικής διαχείρισης, ενδείκνυται να καθορισθεί ανώτατο όριο για το σωρευτικό σύνολο των πληρωμών προχρηματοδότησης που καταβάλλονται στα κράτη μέλη για ετήσια προγράμματα. (3) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, το Ηνωμένο Βασίλειο δεσμεύεται από τη βασική πράξη και, κατά συνέπεια, από την παρούσα απόφαση. (4) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Ιρλανδία δεσμεύεται από τη βασική πράξη και, κατά συνέπεια, από την παρούσα απόφαση. (5) Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Δανία δεν δεσμεύεται από την παρούσα απόφαση ούτε υπόκειται στην εφαρμογή της. (6) Κατά συνέπεια, πρέπει να τροποποιηθεί αναλόγως η απόφαση 2008/22/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2008/22/ΕΚ τροποποιείται ως εξής: 1. Ο τίτλος του άρθρου 24 αντικαθίσταται από τον ακόλουθο τίτλο: «Εκθέσεις προόδου και τελικές εκθέσεις σχετικά με την εκτέλεση των ετήσιων προγραμμάτων και τις αιτήσεις πληρωμής». 2. Στο άρθρο 24, προστίθεται η ακόλουθη παράγραφος 4: «4. Σε σχέση με το άρθρο 39 παράγραφοι 3 και 4 της βασικής πράξης, το σωρευτικό σύνολο των πληρωμών προχρηματοδότησης που καταβάλλεται σε κράτος μέλος δεν υπερβαίνει το 90 % του συνολικού ποσού που χορηγείται στο εν λόγω κράτος μέλος σύμφωνα με την απόφαση χρηματοδότησης με την οποία εγκρίθηκε το ετήσιο πρόγραμμα. Εφόσον ένα κράτος μέλος έχει δεσμεύσει σε εθνικό επίπεδο ποσό μικρότερο από το συνολικό ποσό που χορηγήθηκε σύμφωνα με την απόφαση χρηματοδότησης με την οποία εγκρίθηκε το ετήσιο πρόγραμμα, το σωρευτικό σύνολο των πληρωμών προχρηματοδότησης δεν υπερβαίνει το 90 % του ποσού που έχει δεσμευθεί σε εθνικό επίπεδο.». Άρθρο 2 Η παρούσα απόφαση απευθύνεται στο Βασίλειο του Βελγίου, τη Δημοκρατία της Βουλγαρίας, την Τσεχική Δημοκρατία, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ιρλανδία, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, την Κυπριακή Δημοκρατία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Δημοκρατία της Ουγγαρίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία, τη Ρουμανία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας. Βρυξέλλες, 8 Μαρτίου 2010.

Ανθρωπιστική βοήθεια

Πολιτική συνεργασίας

ΔΙΕΘΝΕΙΣ ΣΧΕΣΕΙΣ

Μετανάστευση

Εργατική νομοθεσία

ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 24ης Ιουλίου 2012 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ρωσικής Ομοσπονδίας όσον αφορά την επιβολή ή την αύξηση εξαγωγικών δασμών επί των πρώτων υλών (2012/435/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Σύμφωνα με την απόφαση 2012/108/ΕΕ του Συμβουλίου (1), η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ρωσικής Ομοσπονδίας σχετικά με την επιβολή ή την αύξηση εξαγωγικών δασμών επί των πρώτων υλών (στο εξής «η συμφωνία»), υπεγράφη στις 16 Δεκεμβρίου 2011, με την επιφύλαξη της σύναψής της. (2) Η συμφωνία θα πρέπει να εγκριθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ρωσικής Ομοσπονδίας όσον αφορά την επιβολή ή την αύξηση εξαγωγικών δασμών επί των πρώτων υλών εγκρίνεται εξ ονόματος της Ένωσης (2). Άρθρο 2 Ο πρόεδρος του Συμβουλίου καλείται να ορίσει το πρόσωπο που εξουσιοδοτείται να προβεί, εξ ονόματος της Ένωσης, στην κοινοποίηση που προβλέπεται στη συμφωνία, ούτως ώστε να εκφραστεί η συναίνεση της Ένωσης να δεσμευτεί από τη συμφωνία (3). Άρθρο 3 Η παρούσα απόφαση αρχίζει να ισχύει την ημερομηνία της έκδοσής της. Βρυξέλλες, 24 Ιουλίου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

Φόροι καταναλώσεως

Έμμεση φορολογία


ΑΠΌΦΑΣΗ 2011/100/ΚΕΠΠΑ ΤΟΥ ΣΥΜΒΟΥΛΊΟΥ της 14ης Φεβρουαρίου 2011 για την τροποποίηση της κοινής θέσης 2003/495/ΚΕΠΠΑ σχετικά με το Ιράκ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29, Εκτιμώντας τα εξής: (1) Στις 7 Ιουλίου 2003, το Συμβούλιο υιοθέτησε την κοινή θέση 2003/495/ΚΕΠΠΑ σχετικά με το Ιράκ (1), κατ’ εφαρμογήν του ψηφίσματος 1483 (2003) του Συμβουλίου Ασφαλείας των Ηνωμένων Εθνών (ΣΑΗΕ). (2) Στις 15 Δεκεμβρίου 2010, το ΣΑΗΕ εξέδωσε το ψήφισμα 1956 (2010) με το οποίο αποφάσισε, μεταξύ άλλων, να παρατείνει μέχρι την 30η Ιουνίου 2011 την ισχύ των ρυθμίσεων για την κατάθεση στο Ταμείο Ανάπτυξης για το Ιράκ των εσόδων από τις εξαγωγές πετρελαίου, πετρελαϊκών προϊόντων και φυσικού αερίου και των ρυθμίσεων για την ασυλία από νομικές διαδικασίες για ορισμένα περιουσιακά στοιχεία του Ιράκ, κατά τα αναφερόμενα στα ψηφίσματα 1483 (2003) και 1546 (2004) του ΣΑΗΕ. (3) Η κοινή θέση 2003/495/ΚΕΠΠΑ θα πρέπει, συνεπώς, να τροποποιηθεί. (4) Η Ένωση χρειάζεται να αναλάβει περαιτέρω δράση για την εφαρμογή ορισμένων μέτρων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 7 της κοινής θέσης 2003/495/ΚΕΠΠΑ, η δεύτερη παράγραφος αντικαθίσταται από το ακόλουθο κείμενο: «Τα άρθρα 4 και 5 εφαρμόζονται έως τις 30 Ιουνίου 2011.». Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 14 Φεβρουαρίου 2011.

Υδρογονάνθρακες

Βιομηχανία πετρελαίου

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 34/2013 ΤΗΣ ΕΠΙΤΡΟΠΉΣ της 16ης Ιανουαρίου 2013 για την τροποποίηση των παραρτημάτων II, III και IV του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων για τις ουσίες 2-phenylphenol, ametoctradin, Aureobasidium pullulans στελέχη DSM 14940 και DSM 14941, cyproconazole, difenoconazole, dithiocarbamates, folpet, propamocarb, spinosad, spirodiclofen, tebufenpyrad και την ουσία tetraconazole μέσα ή πάνω σε ορισμένα προϊόντα (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α), Εκτιμώντας τα ακόλουθα: (1) Για τις ουσίες 2-phenylphenol, diquat, dithiocarbamates και folpet ορίστηκαν ανώτατα όρια καταλοίπων (ΑΟΚ) στο παράρτημα ΙΙ του κανονισμού (ΕΚ) αριθ. 396/2005. Για τις ουσίες ametoctradin, bixafen, cyproconazole, difenoconazole, epoxiconazole, propamocarb, spinosad, spirodiclofen, tebufenpyrad και tetraconazole, τα ΑΟΚ έχουν καθοριστεί στο μέρος Α του παραρτήματος III του κανονισμού (ΕΚ) αριθ. 396/2005. Για την ουσία Aureobasidium pullulans στελέχη DSM 14940 και DSM 14941, δεν έχουν καθοριστεί συγκεκριμένα ΑΟΚ στα παραρτήματα II και III ούτε συμπεριλήφθηκε η εν λόγω ουσία στο παράρτημα IV του κανονισμού (ΕΚ) αριθ. 396/2005 και επομένως ισχύει η εξ ορισμού τιμή 0,01 mg/kg. (2) Στο πλαίσιο διαδικασίας για την έγκριση της χρήσης φυτοπροστατευτικού προϊόντος που περιέχει τη δραστική ουσία ametoctradin σε πράσα, υποβλήθηκε αίτηση με βάση το άρθρο 6 παράγραφος 1 του κανονισμού (ΕΚ) αριθ. 396/2005 για την τροποποίηση των υφιστάμενων ΑΟΚ. (3) Όσον αφορά την ουσία bixafen, υποβλήθηκε σχετική αίτηση για σπόρους ελαιοκράμβης, λιναρόσπορους, σπόρους παπαρούνας και σπόρους σιναπιού. Όσον αφορά την ουσία cyproconazole, υποβλήθηκε σχετική αίτηση για χρήση σε σπόρους παπαρούνας. Όσον αφορά την ουσία difenoconazole, υποβλήθηκε σχετική αίτηση για χρήση σε σμέουρα, βατόμουρα και κολοκυνθοειδή (με βρώσιμο φλοιό). Όσον αφορά την ουσία diquat, υποβλήθηκε σχετική αίτηση για χρήση σε βούγλωσσο. Όσον αφορά τις dithiocarbamates, υποβλήθηκε σχετική αίτηση για χρήση σε σκόρδα, κρεμμύδια, ασκαλώνια, κολοκυνθοειδή και σπαράγγια. Όσον αφορά την ουσία epoxiconazole, υποβλήθηκε σχετική αίτηση για χρήση σε προϊόντα ζωικής προέλευσης, λαμβάνοντας υπόψη τα επίπεδα καταλοίπων σε προϊόντα ζωοτροφών που προκύπτουν από τη χρήση της ουσίας epoxiconazole σε αραβόσιτο. Όσον αφορά την ουσία folpet, υποβλήθηκε σχετική αίτηση για χρήση σε οινοποιήσιμα σταφύλια. Όσον αφορά την ουσία propamocarb, υποβλήθηκε σχετική αίτηση για χρήση σε μη κεφαλωτές κράμβες. Όσον αφορά την ουσία spinosad, υποβλήθηκε σχετική αίτηση για χρήση σε σέλινο, μάραθο, σμέουρα και βατόμουρα. Όσον αφορά την ουσία spirodiclofen, υποβλήθηκε σχετική αίτηση για χρήση σε φράουλες και σε μπανάνες. Όσον αφορά την ουσία tebufenpyrad, υποβλήθηκε σχετική αίτηση για χρήση σε αγγουράκια και κολοκύθια. Όσον αφορά την ουσία tetraconazole, υποβλήθηκε σχετική αίτηση για χρήση στους σπόρους ελαιοκράμβης. (4) Στο πλαίσιο της διαδικασίας για την έγκριση της χρήσης φυτοπροστατευτικού προϊόντος που περιέχει τη δραστική ουσία Aureobasidium pullulans στελέχη DSM 14940 και DSM 14941, υποβλήθηκε αίτηση με βάση το άρθρο 6 παράγραφος 1 του κανονισμού (ΕΚ) αριθ. 396/2005 για την καταχώριση της εν λόγω δραστικής ουσίας στο παράρτημα IV του κανονισμού (ΕΚ) αριθ. 396/2005. (5) Σύμφωνα με το άρθρο 6 παράγραφοι 2 και 4 του κανονισμού (ΕΚ) αριθ. 396/2005, υποβλήθηκε αίτηση για την ουσία ametoctradin σε γεώμηλα, τροπικά ριζωματώδη και κονδυλώδη λαχανικά, κρεμμύδια, σκόρδα, ασκαλώνια, φρέσκα κρεμμύδια, ντομάτες, πιπεριές, μελιτζάνες, μπάμιες, άλλα σολανοειδή, αγγούρια, αγγουράκια, κολοκύθια, άλλα κολοκυνθοειδή (με βρώσιμο φλοιό), κολοκυνθοειδή (με μη βρώσιμο φλοιό), μπρόκολα, λάχανα, κινέζικα λάχανα, μαρούλια, σκαρόλα (πικρίδα), κάρδαμο, γαιοκάρδαμο, ρόκα, κόκκινο σινάπι, φύλλα και βλαστούς των ειδών Brassica spp., σπανάκι, τεύτλα με βρώσιμα φύλλα (σέσκουλα), αντράκλα/γλυστρίδα, σέλινο, μάραθο και λυκίσκο. Ο αιτών ισχυρίζεται ότι η εγκεκριμένη χρήση της ουσίας ametoctradin στις καλλιέργειες αυτές στις Ηνωμένες Πολιτείες και τον Καναδά οδηγεί σε κατάλοιπα που υπερβαίνουν τα ΑΟΚ που ορίζει ο κανονισμός (ΕΚ) αριθ. 396/2005 και ότι είναι απαραίτητο να καθοριστούν υψηλότερα ΑΟΚ για την αποφυγή εμπορικών φραγμών όσον αφορά την εισαγωγή αυτών των καλλιεργειών. (6) Όσον αφορά την ουσία spirodiclofen, υποβλήθηκε σχετική αίτηση για την αύξηση των ισχυόντων ΑΟΚ σε παπάγια, αβοκάντο, και μάνγκο, διότι η εγκεκριμένη χρήση της ουσίας αυτής στις καλλιέργειες αυτές στις Ηνωμένες Πολιτείες έχει ως αποτέλεσμα τα κατάλοιπα να υπερβαίνουν τα ΑΟΚ που ορίζει ο κανονισμός (ΕΚ) αριθ. 396/2005. Για την αποφυγή εμπορικών φραγμών όσον αφορά την εισαγωγή αυτών των καλλιεργειών, κρίνεται αναγκαίος ο καθορισμός υψηλότερων ΑΟΚ. (7) Σύμφωνα με το άρθρο 8 του κανονισμού (ΕΚ) αριθ. 396/2005, οι εν λόγω αιτήσεις αξιολογήθηκαν από τα οικεία κράτη μέλη και οι εκθέσεις αξιολόγησης διαβιβάστηκαν στην Επιτροπή. (8) Η Ευρωπαϊκή Αρχή για την Ασφάλεια των Τροφίμων, στο εξής «η Αρχή», αξιολόγησε τις αιτήσεις και τις εκθέσεις αξιολόγησης, εξετάζοντας ιδίως τους κινδύνους για τον καταναλωτή και, κατά περίπτωση, για τα ζώα και εξέδωσε αιτιολογημένες γνώμες σχετικά με τα προτεινόμενα ΑΟΚ (2). Η Αρχή διαβίβασε τις εν λόγω γνώμες στην Επιτροπή και στα κράτη μέλη και τις δημοσιοποίησε. (9) Στις αιτιολογημένες γνώμες της η Αρχή κατέληξε στο συμπέρασμα ότι, όσον αφορά τη χρήση της ουσίας ametoctradin σε φρέσκα κρεμμύδια, τα υποβληθέντα στοιχεία δεν επαρκούν για να καθορίσει νέα ΑΟΚ. Για τις τομάτες και τις πιπεριές τα υποβληθέντα στοιχεία δεν καταδεικνύουν την ανάγκη να τροποποιηθεί το υφιστάμενο ΑΟΚ. Όσον αφορά τη χρήση της ουσίας bixafen σε ελαιοκράμβη, λιναρόσπορους, σπόρους παπαρούνας και σπόρους σιναπιού, τα υποβληθέντα στοιχεία δεν επαρκούν για να καθορίσει νέα ΑΟΚ. Όσον αφορά την ουσία diquat, η Αρχή κατέληξε στο συμπέρασμα ότι η προβλεπόμενη χρήση δεν υποστηρίζεται επαρκώς από δεδομένα καταλοίπων και ότι δεν μπορούν να εγκριθούν νέες χρήσεις πριν από μια σφαιρική επανεξέταση των υφιστάμενων ΑΟΚ. Όσον αφορά τα κατάλοιπα της ουσίας epoxiconazole σε ζωικά προϊόντα, τα υποβληθέντα στοιχεία δεν καταδεικνύουν την ανάγκη να τροποποιηθεί το υφιστάμενο ΑΟΚ. Όσον αφορά τη χρήση spirodiclofen σε φράουλες, τα υποβληθέντα στοιχεία δεν επαρκούν για να καθορίσει νέα ΑΟΚ. (10) Όσον αφορά τις ουσίες dithiocarbamates που απορρέουν από τη χρήση metiram σε σπαράγγια, κρεμμύδια, ασκαλώνια και κολοκυνθοειδή (με βρώσιμο φλοιό), δεν είναι απαραίτητη καμία τροποποίηση των ΑΟΚ, διότι τα ΑΟΚ που αναφέρονται στο παράρτημα ΙΙ του κανονισμού (ΕΚ) αριθ. 396/2005 είναι πανομοιότυπα με εκείνα που ζητούνται. (11) Όσον αφορά την ουσία Aureobasidium pullulans στελέχη DSM 14940 και DSM 14941, η Αρχή κατέληξε στο συμπέρασμα ότι είναι σκόπιμη η καταχώρισή της στο παράρτημα IV του κανονισμού (ΕΚ) αριθ. 396/2005. (12) Όσον αφορά όλες τις άλλες αιτήσεις, η Αρχή κατέληξε στο συμπέρασμα ότι πληρούνται όλες οι απαιτήσεις σχετικά με τα στοιχεία και ότι οι τροποποιήσεις των ΑΟΚ που ζητούνται από τους αιτούντες έγιναν αποδεκτές όσον αφορά την ασφάλεια των καταναλωτών με βάση την εκτίμηση της έκθεσης των καταναλωτών για 27 ειδικές ομάδες ευρωπαίων καταναλωτών. Η Αρχή έλαβε υπόψη τα πιο πρόσφατα στοιχεία για τις τοξικολογικές ιδιότητες των ουσιών. Ούτε η έκθεση καθ’ όλη τη διάρκεια της ζωής στις εν λόγω ουσίες μέσω της κατανάλωσης όλων των ειδών τροφίμων που μπορεί να περιέχουν τις εν λόγω ουσίες ούτε η βραχυχρόνια έκθεση μέσω ακραίας κατανάλωσης των οικείων καλλιεργειών και προϊόντων έδειξαν ότι υπάρχει κίνδυνος υπέρβασης της αποδεκτής ημερήσιας πρόσληψης (ΑDI) ή της δόσης αναφοράς οξείας έκθεσης (ARfD). (13) Όσον αφορά την ουσία 2-phenylphenol σε εσπεριδοειδή, στον κανονισμό (ΕΚ) αριθ. 304/2010 (3) έχουν καθοριστεί ΑΟΚ έως τις 30 Σεπτεμβρίου 2012 εκκρεμούσης της υποβολής και της αξιολόγησης των δύο πρόσθετων δοκιμών καταλοίπων για τα εσπεριδοειδή και δεν υπάρχουν έγκυρες μελέτες σταθερότητας αποθήκευσης. Οι εν λόγω δοκιμές και τα στοιχεία υποβλήθηκαν στην Ισπανία, κράτος μέλος-εισηγητής για την ουσία αυτή, τον Μάρτιο του 2012. Η Ισπανία αξιολόγησε τα εν λόγω στοιχεία και συνέταξε έκθεση αξιολόγησης, η οποία υποβλήθηκε στην Επιτροπή στις 18 Ιουλίου 2012. Προκειμένου να υπάρχει ο απαραίτητος χρόνος ώστε η Αρχή να αξιολογήσει την εν λόγω έκθεση και η Επιτροπή να αποφασίσει, είναι σκόπιμο να παραταθεί η ισχύς των εν λόγω ΑΟΚ έως τις 30 Σεπτεμβρίου 2014. (14) Με βάση τις αιτιολογημένες γνώμες της Αρχής και λαμβανομένων υπόψη των συναφών με το θέμα που εξετάζεται παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005. (15) Ως εκ τούτου, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως. (16) Για λόγους ασφάλειας δικαίου, η τροποποίηση που αφορά την ουσία 2-phenylphenol θα πρέπει να ισχύει από την 1η Οκτωβρίου 2012. (17) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα II, III και IV του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ωστόσο, το σημείο 1 στοιχείο α) του παραρτήματος εφαρμόζεται από την 1 Οκτωβρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Ιανουαρίου 2013.

ΑΓΟΡΑΝΟΜΙΚΗ ΝΟΜΟΘΕΣΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 18ης Νοεμβρίου 2011 για την έγκριση πέμπτου ενημερωμένου καταλόγου των τόπων κοινοτικής σημασίας για την ατλαντική βιογεωγραφική περιοχή [κοινοποιηθείσα υπό τον αριθμό Ε(2011) 8203] (2012/13/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (1), και ιδίως το τρίτο εδάφιο του άρθρου 4 παράγραφος 2, Εκτιμώντας τα ακόλουθα: (1) Η ατλαντική βιογεωγραφική περιοχή που αναφέρεται στο άρθρο 1 στοιχείο γ) σημείο iii της οδηγίας 92/43/ΕΟΚ περιλαμβάνει τα ενωσιακά εδάφη της Ιρλανδίας, των Κάτω Χωρών και του Ηνωμένου Βασιλείου καθώς και μέρος των ενωσιακών εδαφών του Βελγίου, της Δανίας, της Γερμανίας, της Ισπανίας, της Γαλλίας και της Πορτογαλίας, όπως ορίζεται στον βιογεωγραφικό χάρτη που ενέκρινε στις 20 Απριλίου 2005 η επιτροπή που έχει συσταθεί με το άρθρο 20 της εν λόγω οδηγίας, εφεξής αναφερόμενη ως «επιτροπή ενδιαιτημάτων». (2) Είναι αναγκαίο, στο πλαίσιο της διαδικασίας που ξεκίνησε το 1995, να σημειωθεί περαιτέρω πρόοδος στην ουσιαστική συγκρότηση του δικτύου Natura 2000, το οποίο αποτελεί βασικό στοιχείο της προστασίας της βιοποικιλότητας στην Ευρωπαϊκή Ένωση. (3) Ο αρχικός κατάλογος και οι τέσσερις πρώτοι ενημερωμένοι κατάλογοι των τόπων κοινοτικής σημασίας για την ατλαντική βιογεωγραφική περιοχή, κατά την έννοια της οδηγίας 92/43/ΕΟΚ, εγκρίθηκαν με τις αποφάσεις της Επιτροπής 2004/813/ΕΚ (2), 2008/23/ΕΚ (3), 2009/96/ΕΚ (4), 2010/43/ΕΕ (5) και 2011/63/ΕΕ (6). Με βάση το άρθρο 4 παράγραφος 4 και το άρθρο 6 παράγραφος 1 της οδηγίας 92/43/ΕΟΚ, το οικείο κράτος μέλος ορίζει τις περιοχές που περιλαμβάνονται στον κατάλογο των τόπων κοινοτικής σημασίας για την ατλαντική βιογεωγραφική περιοχή ως ειδικές ζώνες διατήρησης, το ταχύτερο δυνατόν και το πολύ εντός έξι ετών, καθορίζοντας προτεραιότητες και τα αναγκαία μέτρα διατήρησης. (4) Στο πλαίσιο της δυναμικής προσαρμογής του δικτύου Natura 2000, επανεξετάζονται οι κατάλογοι των τόπων κοινοτικής σημασίας. Ως εκ τούτου, είναι αναγκαία η πέμπτη ενημέρωση του αντίστοιχου καταλόγου για τις ατλαντικές εκτάσεις. (5) Εξάλλου, η πέμπτη ενημέρωση του καταλόγου των τόπων κοινοτικής σημασίας για την ατλαντική βιογεωγραφική περιοχή είναι απαραίτητη, ώστε να συμπεριληφθούν πρόσθετες τοποθεσίες που έχουν προταθεί από το 2009 εκ μέρους των κρατών μελών ως τόποι κοινοτικής σημασίας για την ατλαντική βιογεωγραφική περιοχή κατά την έννοια του άρθρου 1 της οδηγίας 92/43/ΕΟΚ. Γι’ αυτούς τους επιπλέον τόπους, οι υποχρεώσεις που απορρέουν από τα άρθρα 4 παράγραφος 4 και 6 παράγραφος 1 της οδηγίας 92/43/ΕΟΚ θα πρέπει να τηρούνται όσο το δυνατόν συντομότερα και εντός έξι ετών από την έγκριση του ενημερωμένου πέμπτου καταλόγου των τόπων κοινοτικής σημασίας για την ατλαντική βιογεωγραφική περιοχή. (6) Επιπλέον, η πέμπτη ενημέρωση του καταλόγου των τόπων κοινοτικής σημασίας για την ατλαντική βιογεωγραφική περιοχή είναι απαραίτητη ώστε να ληφθούν υπόψη τυχόν αλλαγές των σχετικών με τους τόπους πληροφοριών που υπέβαλαν τα κράτη μέλη μετά την έκδοση της αρχικής και των πρώτων τεσσάρων ενημερωμένων ενωσιακών καταλόγων. Υπ’ αυτή την έννοια, ο πέμπτος ενημερωμένος κατάλογος των τόπων κοινοτικής σημασίας για την ατλαντική βιογεωγραφική περιοχή αποτελεί ενοποιημένη έκδοση του καταλόγου των τόπων κοινοτικής σημασίας για την ατλαντική βιογεωγραφική περιοχή. Θα πρέπει να τονιστεί ότι, για κάθε τόπο που περιλαμβάνεται στην πέμπτη ενημέρωση του καταλόγου των τόπων κοινοτικής σημασίας για την ατλαντική βιογεωγραφική περιοχή, οι υποχρεώσεις που απορρέουν από το άρθρο 4 παράγραφος 4 και το άρθρο 6 παράγραφος 1 της οδηγίας 92/43/ΕΟΚ θα πρέπει να τηρούνται το συντομότερο δυνατό και μέσα σε έξι χρόνια το πολύ μετά την έγκριση του καταλόγου των τόπων κοινοτικής σημασίας κατά την οποία ο τόπος είχε συμπεριληφθεί για πρώτη φορά. (7) Για την ατλαντική βιογεωγραφική περιοχή, οι κατάλογοι των προτεινόμενων τόπων κοινοτικής σημασίας κατά την έννοια του άρθρου 1 της οδηγίας 92/43/ΕΟΚ, έχουν διαβιβαστεί στην Επιτροπή μεταξύ Μαρτίου 2002 και Οκτωβρίου 2010 από τα ενδιαφερόμενα κράτη μέλη σύμφωνα με το άρθρο 4 παράγραφος 1 της εν λόγω οδηγίας. (8) Οι κατάλογοι των προτεινόμενων τόπων συνοδεύονταν από πληροφορίες για κάθε τόπο, που παρασχέθηκαν με τη μορφή που θεσπίστηκε με την απόφαση 97/266/ΕΚ της Επιτροπής, της 18ης Δεκεμβρίου 1996, όσον αφορά έντυπο πληροφοριών για τους προτεινόμενους τόπους Natura 2000 (7). (9) Οι πληροφορίες αυτές περιλαμβάνουν χάρτη του τόπου που διαβιβάζεται από τα ενδιαφερόμενα κράτη μέλη, το όνομα, τη θέση και την έκταση του τόπου καθώς και τα δεδομένα που προκύπτουν από την εφαρμογή των κριτηρίων που καθορίζονται στο παράρτημα III της οδηγίας 92/43/ΕΟΚ. (10) Βάσει του σχεδίου καταλόγου που συνέταξε η Επιτροπή σε συμφωνία με έκαστο των ενδιαφερόμενων κρατών μελών, στο οποίο επίσης προσδιορίζονται οι τόποι που φιλοξενούν τύπους φυσικών ενδιαιτημάτων προτεραιότητας ή βιολογικά είδη προτεραιότητας, πρέπει να θεσπιστεί πέμπτος ενημερωμένος κατάλογος των τόπων που επιλέγονται ως τόποι κοινοτικής σημασίας για την ατλαντική βιογεωγραφική περιοχή. (11) Οι γνώσεις όσον αφορά την ύπαρξη και την κατανομή των τύπων φυσικών ενδιαιτημάτων και βιολογικών ειδών εξελίσσονται διαρκώς ως αποτέλεσμα της εποπτείας σύμφωνα με το άρθρο 11 της οδηγίας 92/43/ΕΟΚ. Ως εκ τούτου, η αξιολόγηση και η επιλογή των τόπων σε επίπεδο ΕΕ πραγματοποιήθηκε με βάση τις βέλτιστες διαθέσιμες πληροφορίες επί του παρόντος. (12) Ορισμένα κράτη μέλη δεν έχουν προτείνει αρκετούς τόπους ώστε να ικανοποιήσουν τις απαιτήσεις της οδηγίας 92/43/ΕΟΚ για ορισμένους τύπους φυσικών ενδιαιτημάτων και βιολογικών ειδών. Γι’ αυτούς τους τύπους φυσικών ενδιαιτημάτων και βιολογικών ειδών δεν μπορεί να θεωρηθεί ότι το δίκτυο Natura 2000 έχει ολοκληρωθεί. Λαμβάνοντας υπόψη τις σημειωθείσες καθυστερήσεις ως προς την παραλαβή των πληροφοριών και την επίτευξη συμφωνίας με τα κράτη μέλη, είναι αναγκαία η θέσπιση πέμπτου ενημερωμένου καταλόγου των τόπων, που θα πρέπει να επανεξεταστεί σύμφωνα με το άρθρο 4 της οδηγίας 92/43/ΕΟΚ. (13) Δεδομένου ότι παραμένουν ατελείς οι γνώσεις σχετικά με την ύπαρξη και την κατανομή ορισμένων από τους τύπους φυσικών ενδιαιτημάτων του παραρτήματος Ι και των βιολογικών ειδών του παραρτήματος II της οδηγίας 92/43/ΕΟΚ, είναι αδύνατον να διατυπωθούν συμπεράσματα για το κατά πόσον το δίκτυο Natura 2000 είναι πλήρες ή όχι. Ο κατάλογος θα πρέπει να αναθεωρηθεί, εν ανάγκη, σύμφωνα με το άρθρο 4 της οδηγίας 92/43/ΕΟΚ. (14) Για λόγους σαφήνειας και διαφάνειας πρέπει να καταργηθεί η απόφαση 2011/63/ΕΕ. (15) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ενδιαιτημάτων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο πέμπτος ενημερωμένος κατάλογος των τόπων κοινοτικής σημασίας για την ατλαντική βιογεωγραφική περιοχή, σύμφωνα με το τρίτο εδάφιο του άρθρου 4 παράγραφος 2 της οδηγίας 92/43/ΕΟΚ καθορίζεται στο παράρτημα της παρούσας απόφασης. Άρθρο 2 Καταργείται η απόφαση 2011/63/ΕΕ. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 18 Νοεμβρίου 2011.

Προστασία του περιβάλλοντος

Περιβαλλοντική πολιτική